«Εκρηκτικός στο στυλ, δυνατός στον χαρακτήρα» - Metrosport.gr\n«Εκρηκτικός στο στυλ, δυνατός στον χαρακτήρα»\nΟ Γιάννης Πλαβούκος πίστεψε στον Αλέξανδρο Πασχαλάκη και αποκαλύπτει στη «Μ»\nΠΑΟΚ 06.12.2017 23:20\n«Δεν τον φοβάμαι, έχει δουλέψει πολύ, θα τα καταφέρει στον ΠΑΟΚ». Ο Γιάννης Πλαβούκος γνωρίζει καλά τον Αλέξανδρο Πασχαλάκη και είναι κατηγορηματικός όταν μιλά για εκείνον στην συνέντευξη που παραχώρηση στη «Μ». Ο 50χρονος προπονητής τερματοφυλάκων που είχε δουλέψει παλιότερα και στον Άρη στο πλευρό του Σάκη Τσιώλη, αισθάνεται, άλλωστε, δικαιωμένος γιατί ήταν κείνος που το 2013 είχες δώσει την ευκαιρία στον υψηλόσωμο γκολκίπερ να κάνει το άλμα προς την πρώτη κατηγορία, μέσω του Πανθρακικού.\nΗ γνώμη του 50χρονου προπονητή τερματοφυλάκων για τον «Έλληνα Κανιθάρεθ» (έτσι είχαν βαφτίσει τα μέσα ενημέρωσης τον Πασχαλάκη λόγω των εντυπωσιακών εμφανίσεών του με τον ΠΑΣ Γιάννινα και της ομοιότητάς του στο στυλ και την κόμμωση με τον γνωστό Ισπανό γκολκίπερ) έχει ιδιαίτερη αξία γιατί δούλεψαν μαζί για 20 μήνες.\n«Είναι εξαιρετικό παιδί και ικανότατος τερματοφύλακας. Πολλοί δούλεψαν μαζί του, ίσως όμως εγώ τον πίστεψα λίγο παραπάνω και πιστεύω βοήθησα να ανοίξει μία πόρτα για εκείνον. Το αξίζει εδώ που έφτασε. Δεν τον φοβάμαι, είναι μαθημένος στα δύσκολα» μας λέει αρχικά και προσθέτει: «Διαθέτει εκρηκτικότητα, το στοιχείο που ζητάω από τους τερματοφύλακες. Η ταχύτητα αντίδρασης που έχει είναι πολύ μεγάλη. Και έχει δουλέψει πάρα πολύ για να φτάσει εδώ που είναι τώρα».\nΕστιάζει σε ένα ακόμη στοιχείο που του αρέσει στον Πασχαλάκη: «Έχει την επιθετικότητα να πηγαίνει πάνω στην μπάλα. Το βελτιώσαμε πολύ αυτό με τη δουλειά στις εξόδους. Του εύχομαι υγεία, να είναι γερός και να τα καταφέρει».\nΟ Γιάννης Πλαβούκος δεν φοβάται να κάνει την εκτίμησή του για το τι μπορεί να προσφέρει στον ΠΑΟΚ: «Εκτιμώ ότι θα σταθεί, πιστεύω πολύ σ' αυτόν, μπορεί να παραμείνει βασικός στον ΠΑΟΚ και γιατί όχι να φτάσει και μέχρι την Εθνική. Ξέρω ότι υπάρχουν και άλλα αξιόλογα παιδιά, όπως ο Σιαμπάνης, έχω ακούσει πολύ καλά λόγια. Υπάρχει και ο Ρέι που είναι αξιόλογος τερματοφύλακας αλλά χρειάζεται χρόνο προσαρμογής, καθώς ήρθε από μία ξένη χώρα. Και φυσικά ο Γλύκος που η αξία του είναι γνωστή. Έχει πολύ καλό γκρουπ τερματοφυλάκων ο ΠΑΟΚ».\nΠώς ξεχώρισε το ταλέντο του\nΆκρως ενδιαφέρουσα είναι και η εξιστόρηση του πώς εντόπισε τον Πασχαλάκη, ο Γιάννης Πλαβούκος. Λέει σχετικά ο ίδιος στη «Μ»: Θυμάμαι είχε τραυματιστεί ο Κουτσόπουλος σε ένα ματς Πανθρακικός-Παναιτωλικός. Δεν ξέραμε πότε θα επανέλθει, δεν θέλαμε έναν ακόμη έμπειρο και είπαμε να πάρουμε έναν νεαρό. Εγώ θυμόμουν τον Αλέξανδρο από ένα φιλικό Θρασύβουλος-Λεβαδειακός που τον είχε τσεκάρει και μου είχε κάνει εντύπωση με τις κινήσεις του. Εισηγήθηκα στον Άκη τον Μάντζιο να τον πάρουμε από μία ομάδα της Κύπρου στη β’ κατηγορία που ήταν (σ.σ. Κερύνεια) και τελικά αποφασίστηκε να κάνουμε ένα φιλικό με την Δόξα Δράμας, στο οποίο δοκιμάστηκε, έκανε πολύ καλό ματς και έτσι αποκτήθηκε. Είναι ένα παιδιά που γνώριζα ότι είχε δοκιμαστεί παλιότερα και από τη Γαλατασαράι».\nΟΗ άποψη του Γιάννη ΠΛαβούκου αποκτά μεγαλύτερη αξία γιατί έχει δουλέψει και με άλλους τερματοφύλακες που τώρα κάνουν καριέρα στην πρώτη κατηγορία. Τον Τσιντώτα της ΑΕΚ, τον Αθανασιάδη του Αστέρα. «Έχω επαφή με όλα τα παιδιά, μιλάμε και με τον Αλέξανδρο και με τον Τσιντώτα και τον Αθανασιάδη. Θέλω να έχουν υγεία τα παιδιά. Πρωταγωνιστές είναι αυτοί, εμείς πρέπει να τα στηρίζουμε στα δύσκολα. Και αυτά να παίρνουν κάτι από κάθε προπονητή».\nΤέλος, επαναλαμβάνει: «Σημασία έχει να κρατάνε χαμηλά το κεφάλι αυτά τα παιδιά. Να συνεχίσουν να δουλεύουν σκληρά και να μπορούν να ξεπερνάνε τις κακές στιγμές Μου έχει τύχει με τον Τσιντώτα να κάνει πολύ κακή εμφάνιση σε ένα 3-0 με τον Παναθηναϊκό στην Λεωφόρο και στο επόμενο με τον Αστέρα να είναι ο καλύτερος. Το ξεπέρασε. Έχει να κάνει με τον χαρακτήρα του κάθε αθλητή και ο Αλέξανδρος είναι δυνατός».\nYΓ. Ο Γιάννης Πλαβούκος είναι 50 χρονών και έχει περάσει από το πόστο του προπονητή τερματοφυλάκων από διάφορες ομάδες πρώτης κατηγορίας. Ήταν στο τιμ του Σάκη Τσιώλη στον Άρη, ενώ έχει περάσει ακόμη από τον Πανιώνιο, την Κέρκυρα, τον Πανθρακικό και τον Λεβαδειακό. Έχει και μία δική του σχολή νεαρών γκολκίπερ.


Φλερτάροντας την άσφαλτο - Pillowfights.gr\nΦλερτάροντας την άσφαλτο\nBedroom Vintagemania Φλερτάροντας την άσφαλτο\nMαριλένα Χρονοπούλου 09/08/2018\nΕίναι εκείνες οι μικρές κουκκίδες που παρατηρείς φευγαλέα στον αριστερό καθρέφτη του αυτοκινήτου σου, εκείνες που μεγαλώνουν ολοένα και περισσότερο καθώς περνούν τα δευτερόλεπτα, ώσπου στο τέλος καταλήγεις να τρως τη σκόνη τους. Ελίσσονται με χάρη ανάμεσα στην κυκλοφορία και κάνουν τους οδηγούς των αυτοκινήτων να βλαστημούν χειρότερα κολλημένοι στην κίνηση.\nΑγόρια και κορίτσια, τυλιγμένα στα δερμάτινα, κρατούν τα σκήπτρα των easy riders επιδεικνύοντας τις ικανότητές τους στην άσφαλτο. Για μερικούς είναι απλό· λες κι ο προορισμός τους ήταν ξεκάθαρος εξ αρχής. Η μηχανή είναι ο μεγάλος τους έρωτας. Την φροντίζουν περισσότερο απ’ το σπίτι τους. Συνοδοιπόρος σε όλες τις περιπέτειές τους, είναι η ερωμένη τους.\nΠάνω σε δυο τροχούς έχουν ζήσει τις πιο συναρπαστικές στιγμές της ζωής τους. Η μηχανή ήταν εκείνη που είδε το χαμόγελο, το δάκρυ, τον μελλοντικό σύντροφο του αναβάτη της. Ο οδηγός, απ’ την πλευρά του, ήταν αυτός που καρδιοχτύπησε τρελά όταν η αγαπημένη του χρειάστηκε τα έμπειρα χέρια ενός μηχανικού. Σε όλα μαζί. Μια σχέση πάθους που δύσκολα τελειώνει.\nΠόσες και πόσοι δεν έχουμε γουρλώσει τα μάτια από θαυμασμό στη θέα μιας μαύρης χιλιάρας; Πόσες και πόσες φορές δεν έχουμε ζηλέψει την αδρεναλίνη που διακατέχει τους ανθρώπους αυτούς, ευχόμενοι να βρισκόμασταν εμείς στη δική τους θέση; Αγέρωχοι καβαλάρηδες της σύγχρονης εποχής.\nΣτην όψη μιας μοτοσυκλέτας δύο είναι τα κυρίαρχα συναισθήματα που επικρατούν. Από τη μια έχουμε τους ένθερμους υποστηρικτές της κι απ’ την άλλη τους ανυποχώρητους εχθρούς της. Κάτι σαν εθνικός διχασμός, θα λέγαμε. Σε όποια, όμως, πλευρά κι αν εντάσσεται κανείς, ένα είναι σίγουρο: Δε γίνεται να μην την προσέξεις. Πρώτα ακούς τον ήχο της κι έπειτα την βλέπεις.\nΤι είναι, όμως, στην πραγματικότητα αυτό που κάνει ξεχωριστή τη βόλτα με τη μηχανή; Η ταχύτητά της; Μπα. Αν η μόνη σου έννοια είναι οι κόντρες, μια χαρά βολεύεσαι και μ’ ένα γρήγορο αυτοκίνητο. Τότε τι; Τι είναι εκείνο που την ξεχωρίζει; Μάλλον είναι η αίσθηση ελευθερίας που προσφέρει, η αμεσότητα που έχει ο οδηγός με την άσφαλτο -επιχείρημα που κάλλιστα μπορεί να χρησιμοποιηθεί με άλλη οπτική και σαν αρνητικό της.\nΗ ανάβαση στη μοτοσυκλέτα προσφέρει μια αίγλη διαφορετική από εκείνη του αυτοκινήτου. Ακόμα και την πιο κοντινή απόσταση να διανύσεις, αισθάνεσαι κυρίαρχος του δρόμου. Σου φτιάχνει το κέφι, πώς το λένε. Άσε δε και το φλερτ. Όπως και να το κάνουμε, η εικόνα ενός μηχανόβιου είναι σέξι. Σαν σκηνή από ταινία: ενώ προχωράς, σταματάει λίγα μέτρα μπροστά σου κόβοντας το δρόμο. Ο οδηγός της βγάζει αργά-αργά το κράνος, σχεδόν αισθησιακά. Κι εσύ βρίσκεσαι στην τρομερά δύσκολη θέση τι να θαυμάσεις περισσότερο· το αστραφτερό χαμόγελο του αναβάτη της ή την εντυπωσιακή μηχανή του;\nΥπέρμαχοι και μη της βασίλισσας της ασφάλτου καρδιοχτυπούν ακόμα και στο άκουσμά τους. Ατίθασα νιάτα ονειρεύονται διαρκώς τη στιγμή που θα την καβαλήσουν, ενώ γονείς τρέχουν στις εκκλησίες ανάβοντας κεριά και παρακαλώντας το Θεό να προσέχει τα βλαστάρια τους. Ζευγάρια αγκαλιασμένα κάνουν σχέδια για τη μελλοντική τους ζωή. Μοναχικοί καβαλάρηδες βγαίνουν βόλτα τη νύχτα ταράζοντας τον ύπνο των φιλήσυχων πολιτών. Πεζοί τρέχουν απεγνωσμένα να βρουν καταφύγιο στα πεζοδρόμια, μήπως και ξεφύγουν απ’ την ορμή της. Με λίγα λόγια, προκαλεί ταραχή στο πέρασμά της.\nΟι δίτροχες «σκοτώστρες», σύμφωνα με τους επικριτές τους, αποτελούν υψηλό κίνδυνο -και δεν είναι ψέμα. Μα το μοναδικό επιχείρημα πάνω σ’ αυτό είναι ότι δε φταίει η ίδια η μηχανή, αλλά ο εκάστοτε οδηγός. Η σωστή οδηγική συνείδηση κι η ασφάλεια είναι παντού αναγκαία· είτε αφορά αυτοκίνητο, είτε μηχανή, είτε ποδήλατο.\nΗ αγάπη εν τέλει για τις μοτοσυκλέτες είναι καθαρά προσωπική υπόθεση του καθενός. Ο σεβασμός, όμως, της ανθρώπινης ζωής είναι υποχρέωση όλων μας.


Τη βελτίωση του οικονομικού κλίματος διαπιστώνει ο κυβερνητικός Τύπος, λέγοντας πως αυτό οφείλεται στη φιλική προσέγγιση της κυβέρνησης ΝΔ έναντι των επενδύσεων και της επιχειρηματικότητας, που «δημιουργεί προσδοκίες» σε επενδυτές και επιχειρηματικούς ομίλους. Με τέτοια και με άλλα, η κυβέρνηση αποσκοπεί στο να πείσει τους εργαζόμενους να κάνουν υπομονή, στο όνομα της ανάκαμψης, και να αποδεχτούν ως δεδομένα τα αντιλαϊκά μέτρα που «τρέχουν», με την προσδοκία ότι στο τέλος, αφού με την ανάπτυξη που θα έρθει «θα μεγαλώσει η πίτα», κάτι θα πάρουν κι αυτοί. Οσο κι αν επιχειρεί η κυβέρνηση να δημιουργήσει κλίμα αισιοδοξίας στα λαϊκά νοικοκυριά, όσο κι αν επιδιώκει να περάσει τη λογική «κάντε υπομονή, έρχονται καλύτερες μέρες», η πραγματικότητα είναι αμείλικτη. Η επιτάχυνση των «μεταρρυθμίσεων» με στόχο το «ευνοϊκότερο επενδυτικό περιβάλλον» προϋποθέτει νέα χτυπήματα στα εργατικά δικαιώματα και παραπέρα σύνθλιψη των λαϊκών αναγκών. Με την ίδια ταχύτητα χρειάζεται επομένως και οι εργαζόμενοι να πάρουν τα μέτρα τους. Καμία αναμονή. Αντίσταση στην ένταση των αντιλαϊκών μέτρων, αντεπίθεση για την κάλυψη των σύγχρονων λαϊκών αναγκών.\nΚαμία έκπληξη δεν προκάλεσε στο λαό η έρευνα του Κέντρου Φιλελεύθερων Μελετών κατά την οποία οι Ελληνες φορολογούμενοι δουλεύουν 180 μέρες το χρόνο για να καλύψουν το κόστος της φοροεπιδρομής του κράτους στις εργατικές - λαϊκές οικογένειες. Προσθέτοντας και το γεγονός ότι οι επιχειρηματικοί όμιλοι πληρώνουν μόλις το 5% του συνόλου των φορολογικών εσόδων της χώρας (χωρίς να λαμβάνονται υπόψη οι προκλητικές φοροαπαλλαγές του μεγάλου κεφαλαίου), διαφαίνεται ο βαθιά αντιλαϊκός - ταξικός χαρακτήρας του φορολογικού συστήματος, που ζητά και «υπερημερίες» από τους εργαζόμενους. Σε αυτό το πλαίσιο κινείται και η ρύθμιση για τις 120 δόσεις, με βάση την οποία το κράτος καλεί το 95% των οφειλετών, που χρωστούν μόλις το 6% του συνόλου των ληξιπρόθεσμων οφειλών, να πάρουν θέση στην ουρά των ταμείων. 180+ μέρες δουλειά για το λαό, ώστε να απολαμβάνουν οι καπιταλιστές 365 μέρες προνόμια και φοροαπαλλαγές.\nΜε αφορμή τη συνάντηση του υπουργού Ανάπτυξης Α. Γεωργιάδη με την Ελληνική Ενωση Τραπεζών, ο πρώην αντιπρόεδρος της κυβέρνησης ΣΥΡΙΖΑ, Γ. Δραγασάκης, τον κάλεσε μέσω «Twitter» να αξιοποιήσει την «προίκα» που βρήκε στο υπουργείο Ανάπτυξης. Πιο συγκεκριμένα, να αξιοποιήσει τα χρηματοδοτικά εργαλεία και την Αναπτυξιακή Τράπεζα, που νομοθετήθηκε πριν από τρεις μήνες, και ταυτόχρονα να φέρει γρήγορα στη Βουλή τα νομοσχέδια τα σχετικά με τις μικροπιστώσεις και με το νέο πλαίσιο για δημόσιες επενδύσεις και πολυετή εθνικά αναπτυξιακά προγράμματα. Ποια είναι όμως αυτή η «προίκα»; Η Αναπτυξιακή Τράπεζα αποτελεί ένα ακόμα εργαλείο στήριξης, ενίσχυσης και διασφάλισης της κερδοφορίας των επιχειρηματικών ομίλων. Τα διάφορα χρηματοδοτικά εργαλεία αφορούν τα έργα που το κεφάλαιο έχει επιλέξει να επενδύσει για να έχει κέρδη... Είναι σαφές ότι η «προίκα» δεν αφορά το λαό, ο οποίος θα συνεχίζει να ζει με την απειλή των πλειστηριασμών και με υποβαθμισμένες τις σύγχρονες ανάγκες του. Για άλλη μια φορά αποδεικνύεται ότι οι υπουργοί της ΝΔ βρίσκουν στρωμένο έδαφος από τον ΣΥΡΙΖΑ. Γι' αυτό άλλωστε στις τελετές παράδοσης - παραλαβής των υπουργείων οι μέχρι πρότινος υπουργοί του ΣΥΡΙΖΑ δεσμεύτηκαν ότι θα είναι «στη διάθεση» των υπουργών της ΝΔ για όλα τα βασικά ζητούμενα της αστικής τάξης. Για τέτοια «προίκα» και «κληρονομιά» μιλάμε...\nΗ τοποθέτηση του Γ. Βαρουφάκη ότι το φορολογικό νομοσχέδιο που έφερε η κυβέρνηση της ΝΔ «δεν φέρνει την ανάπτυξη και δεν λύνει τα προβλήματα των επιχειρήσεων» επιβεβαιώνει το ρόλο του ΜέΡΑ25. Την όποια «αντιπολίτευση» την κάνει από τη σκοπιά του κεφαλαίου στην ουσία, δίνοντας χέρι βοήθειας στην κυβέρνηση για να περνά χωρίς σκοπέλους το αντιλαϊκό της έργο. Κι αυτό γιατί παρά τις επιμέρους διαφοροποιήσεις, το κύριο περιεχόμενο της πολιτικής του είναι η στήριξη των στόχων της καπιταλιστικής ανάπτυξης, δηλαδή των κερδών του κεφαλαίου.\nΣτο πλαίσιο αυτό δεν μπορούν να περάσουν απαρατήρητες οι προτάσεις του ΜέΡΑ25 να φέρει η κυβέρνηση ρυθμίσεις για τη μείωση της φορολογίας των επιχειρήσεων, η στήριξη της ρύθμισης των 120 δόσεων, που στόχο έχει να αυξηθεί η «εισπραξιμότητα» σε χαράτσια προηγούμενων χρόνων, νομιμοποιώντας στη συνείδηση των εργαζομένων τους άδικους, αντιλαϊκούς φόρους και τα χρέη, αλλά και η στάση απέναντι στην τροπολογία του ΚΚΕ για την κατάργηση του ΕΝΦΙΑ, με αφορμή την οποία ο Γ. Βαρουφάκης επέλεξε να γίνει το αριστερό ψαλτήρι του συστήματος, διαστρεβλώνοντας και εμφανίζοντας ως «μαξιμαλιστικές» (τι πρωτότυπο...) τις θέσεις του ΚΚΕ.\n1927 Οι κομμουνιστές της Κίνας πραγματοποιούν την πρώτη μεγάλη μάχη και πετυχαίνουν την πρώτη μεγάλη νίκη στον εμφύλιο πόλεμο κατά των αστών εθνικιστών («Κουομιντάνγκ»). Η 1η Αυγούστου θεωρείται έκτοτε και η επέτειος ίδρυσης του Λαϊκού Απελευθερωτικού Στρατού της Κίνας.\n1943 Αρχίζει τη λειτουργία της στο Περτούλι Θεσσαλίας η Σχολή Εφέδρων Αξιωματικών του ΕΛΑΣ. Από τη σχολή αυτή αποφοίτησαν έως την απελευθέρωση συνολικά 1.260 ανθυπολοχαγοί του ΕΛΑΣ.\n1951 Ανακοινώνεται επίσημα η ίδρυση της Ενιαίας Δημοκρατικής Αριστεράς (ΕΔΑ). Το πρακτικό της ίδρυσης της ΕΔΑ συνυπέγραψαν ο Δημοκρατικός Συναγερμός, το Σοσιαλιστικό Κόμμα Ελλάδας, το κόμμα των Αριστερών Φιλελεύθερων (το οποίο αποχώρησε από την ΕΔΑ το Δεκέμβρη του 1951) και το Δημοκρατικό Ριζοσπαστικό Κόμμα. Λίγες μέρες αργότερα ανακοίνωσαν τη συμμετοχή τους η Ενωσις Δημοκρατικών Αριστερών και η Δημοκρατική Ενωσις. Δίχως να φαίνεται επίσημα, το πρακτικό της ίδρυσης της ΕΔΑ συνυπέγραφε και το Αγροτικό Κόμμα Ελλάδας, που από το 1947 είχε κηρυχθεί παράνομο, όπως και το ΚΚΕ. Σχετικά με την ίδρυση της ΕΔΑ, ο Β' Τόμος του Δοκιμίου Ιστορίας του ΚΚΕ μεταξύ άλλων εκτιμά: «Η επιλογή του ΚΚΕ για τη δημιουργία της ΕΔΑ ήταν λαθεμένη, γιατί αποτελούσε σχήμα συμμαχίας πολιτικών δυνάμεων και όχι κοινωνικοπολιτικό μέτωπο πάλης».


Η θρυλική «φτερού» που με τις φωνές της ξεσήκωνε την Αθήνα | Cretablog\n18 Μαρτίου 20190363\nΠοιος είναι ο Ανδρέας Νομικός, η cult μορφή που πουλούσε φτερά, έπαιξε σε δεκάδες ταινίες και κατηγορήθηκε ως πράκτορας της ΚΥΠ\nΗ Αθήνα μέχρι και πριν από μερικές δεκαετίες ήταν μια διαφορετική πόλη. Τα χρόνια της οικονομικής κρίσης έριξαν βαριά τη σκιά τους στην πρωτεύουσα που άλλοτε (αν και επί της ουσίας οι δυσκολίες δεν έλειψαν ποτέ) ήταν μια εξαιρετικά χαρούμενη πόλη που είχε τις δικές της cult φυσιογνωμίες που χάριζαν άφθονο γέλιο.\nΟ Ανδρέας σήμερα βαδίζει πλέον στην ένατη δεκαετία της ζωής του, οι εμφανίσεις του -όπως είναι φυσιολογικό- έχουν αραιώσει δραματικά. Ο γραφών τον είχε συναντήσει πριν από μερικούς μήνες. Χωρίς την ενέργεια των προηγούμενων ετών αλλά χαμογελαστό να απαντάει με νεύμα στον χαιρετισμό όσων τον αναγνωρίζουν και του απευθύνονται με το μικρό του όνομα.\nΟ Ανδρέας Νομικός έχει χαρακτηριστεί από πολλούς ένας σύγχρονος Κυνικός εξαιτίας των φαρμακερών σχολίων που έκανε, τα πειράγματα στους πάντες αλλά και την μοναδική διάθεση που είχε για αυτοσαρκασμό.\nΗ πραμάτεια, τα πειράγματα και τα φαρμακερά σχόλια\nΣε μια νεανική βόλτα στο κέντρο της Αθήνας στις αρχές του 1990 είχαμε συναντήσει τον αξιολάτρευτο Ανδρέα. Είχαμε ακούσει για αυτόν διάφορες ιστορίες. Κάποιες από αυτές άγγιζαν το επίπεδο του «αστικού μύθου» καθώς κανείς δεν γνωρίζει αν όντως είναι αληθινές ή με την πάροδο του χρόνου η λεπτή γραμμή ανάμεσα στην αλήθεια και το ψέμα ξεθώριασε τόσο πολύ που πλέον δεν φαίνεται καθόλου.\nΌ,τι και να συμβαίνει, πάντως, η ιστορία από τις ταραγμένες ημέρες του Νοέμβρη του 1973 που τα τανκς της δικτατορίας είχαν βγει στους δρόμους για να… «επαναφέρουν την τάξη», πάντα θα προκαλεί το ίδιο γέλιο.\nΗ άγνωστη προσωπική ζωή και οι κακόβουλες φήμες\nΚαι μπορεί η ζωή του Ανδρέα Νομικού να φαίνεται πως ήταν εύκολη και είχε μόνο αστείες στιγμές αλλά τα πράγματα δεν είναι έτσι. Η προσωπική του ζωή στους πολλούς είναι άγνωστη, καθώς ελάχιστοι είναι αυτοί που ενδιαφέρθηκαν να μάθουν τι κάνει αυτός ο άνθρωπος τις ώρες που δεν «σαρώνει» το κέντρο της Αθήνας πουλώντας τα φτερά του.\nΟ Ανδρέας Νομικός, λοιπόν, ήταν οικογενειάρχης. Παντρεμένος και από τον γάμο του είχε αποκτήσει τρία παιδιά τα οποία σπούδασε με κόπο κάνοντας διάφορες δουλειές του ποδαριού. Ανάμεσα σε αυτές και η… πώληση φτερών που συμπλήρωνε το εισόδημά του αλλά ταυτόχρονα αποτελούσε και ένα είδος διασκέδασης.\nΤο κακό για τον ίδιο, ωστόσο, είναι πως ειδικά τα πρώτα χρόνια της «δράσης» του η εικόνα αυτή του δημιούργησε πολλά προβλήματα κυρίως με τους αστυνομικούς οι οποίοι μέχρι να συνηθίσουν την παρουσία και τα πειράγματά του, τον έσερναν κάθε τρεις και λίγο στο πιο κοντινό αστυνομικό τμήμα. Η «παράσταση» που έδινε ο χαμογελαστός Ανδρέας ήταν υπερβολική για τη συντηρητική Αθήνα της δεκαετίας του 1960.\nΚαι όταν αυτά έπαψαν και ο Ανδρέας έγινε ένα από τα πιο… γραφικά «κομμάτια» του κέντρου της Αθήνας, διάφοροι που προφανώς η παρουσία του, τους ενοχλούσε άρχισαν να διασπείρουν διάφορες φήμες με στόχο να βρεθεί κάποιος που θα τις πιστέψει ώστε να του κάνει κακό.\nΜια από αυτές τις φήμες -ίσως η χειρότερη- είναι πως η «φτερού» δεν ήταν αυτό που φαινόταν αλλά στην πραγματικότητα ήταν ασφαλίτης ή ακόμα και πράκτορας της ΚΥΠ τον οποίο είχε «ρίξει» η υπηρεσία στα στέκια της νεολαίας προκειμένου να κατασκοπεύει το τι λένε! Ευτυχώς η κατηγορία του «ρουφιάνου» έσβησε γρήγορα χωρίς να προκύψουν για τον Ανδρέα ιδιαίτερα προβλήματα.\nΗ απροσδόκητη καριέρα στον κινηματογράφο\nΕκεί τον πρωτογνώρισαν οι Αθηναίοι στις αρχές της δεκαετίας του 1960 και εκεί τον έβρισκαν οι παραγωγοί ελληνικών ταινιών για να του κάνουν προτάσεις ώστε να έχει μικρούς ρόλους στις ταινίες που ετοίμαζαν.\nΟ Ανδρέας Νομικός με έναν μάλλον απροσδόκητο τρόπο κατάφερε και έκανε καριέρα στον κινηματογράφο δεδομένου πως ούτε λίγο-ούτε πολύ εμφανίστηκε σε περίπου 30 ταινίες! Οι ρόλοι που είχε ήταν ίδιοι με τον ρόλο που είχε και στους δρόμους της Αθήνας. Πουλούσε φτερά, υποδυόταν τον ομοφυλόφιλο και πετούσε φαρμακερές ατάκες, ενώ δεν έλειπε και η κραυγή «φτερούυυυυυ, φτεράααααα, καλέ φτεράαααααα» που τον καθιέρωσε στις συνειδήσεις των Αθηναίων.\n«Ο καταφερτζής» (1964), «Νυχτοπερπατήματα» (1964), «Ο Μελέτης στην Άμεσο Δράση» (1966), «Ένας ιππότης με… τσαρούχια» (1968), «Ο ναύτης του Αιγαίου» (1968), «Ποιος Θανάσης» (1968), Θου-Βου φαλακρός πράκτωρ (επιχείρησις: Γης μαδιάμ), «Ένας Κίτσος στα μπουζούκια» (1970), «Καυτά ψυχρά κι ανάποδα» (1971), «Ο καμαριέρης της μπουζουξούς (1971)», «Άρπα-Colla» (1982), «Η δημοκρατία του νέφους» (1983), «Ένας πρωτάρης στο κολλέγιο»! (1985) και «Λιποτάκτης» (1988), είναι μερικές μόνο από τις ταινίες που εμφανίστηκε ο Ανδρέας Νομικός.\nΙστορική έχει μείνει η ατάκα του στην ταινία «ο Μελέτης στην Άμεσο Δράση» όπου αφού δέχεται στο πρόσωπο κατά λάθος έναν κουβά με νερό, φωνάζει στον άνθρωπο που του το πέταξε: «Ώρε πως με κατάντησες έτσι την φτωχιά; Βρε καραμελάκια, από τον Θεό να το ‘βρεις. Τέτοια ώρα βρε τις ποτίζουν τις συκιές»;\nΑκόμα κι αν τα χρόνια πέρασαν, πάντως, και πλέον ο Ανδρέας γέρασε και τα φτερά δεν πουλιούνται όσο κάποτε, η «φτερού» συνεχίζει και διατηρεί τη δική της θέση στο πάνθεον με τις cult φυσιογνωμίες της παλιάς και καλής Αθήνας.\n…έχω τα, μα δε σας τα δίνω… Κώστας Μπαντουβάς, 28 Ιουνίου 1942\n22 Οκτωβρίου 20190898\n21 Οκτωβρίου 20190153\nΟ Γιάννης Παπαμιχαήλ έμεινε… μισός -Εχασε 46 κιλά και συνεχίζει [βίντεο]\n23 Οκτωβρίου 20190107\nΗ οικογενειακή φωτογραφία που ανάρτησε η πρώην σύζυγος του Αντονι Μπουρντέν [εικόνα]\n12 Οκτωβρίου 20180215


ΔΙΑΘΕΣΙΜΟΤΗΤΑ & ONLINE BOOKING\nΠΛΗΡΟΦΟΡΙΕΣ & ΠΡΟΣΒΑΣΗ\nΘα μας βρείτε στο κέντρο του Άνω Κουφονησιού, 200 μέτρα από το λιμάνι. Οι υπέροχες παραλίες του Φοίνικα, του Φανού και της Ιταλίδας (ή αλλιώς της Πλατειάς Πούντας) απέχουν ένα χιλιόμετρο από τον Αίολο, και το καταγάλανο Πορί δύο χιλιόμετρα, ενώ η κοντινότερη παραλία απέχει μόλις 200 μέτρα από τον Αίολο. Όλες οι αποστάσεις στο νησί μας καλύπτονται εύκολα με τα πόδια.\nΑποστάσεις: 200 μέτρα από το λιμάνι (δυνατότητα μεταφοράς), 200 μέτρα από την πλησιέστερη παραλία, 1 χλμ. από την παραλία του Φοίνικα, 1,2 χλμ. από την παραλία Φανός, 1,5 χλμ. από την παραλία Ιταλίδα, 3 χλμ. από την παραλία Πορί.\nΑΝΑΚΑΛΥΨΤΕ ΤΟ ΚΟΥΦΟΝΗΣΙ\nΠΛΗΡΟΦΟΡΙΕΣ & ΦΩΤΟΓΡΑΦΙΕΣ\nΆνω Κουφονησί, Χώρα - Κυκλάδες\nΤηλέφωνο: 22850 74296 & 22850 74206\nΦαξ: 22850 71188\n• το ξενοδοχείο\n• 360 πανοραμικές


koukidaki: Το πείραμα\nΠολλοί πιστεύουν ότι εδώ είναι η κόλαση αλλά και ο παράδεισος. Αργά ή γρήγορα με κάποιον τρόπο η ζωή θα βρει τον τρόπο να δείξει σε όλους μας τα σφάλματα που έχουμε διαπράξει. Ειδικά όταν αυτή μπορεί να γίνει τραγικά ειρωνική, τότε μόνο ένα πράγμα μας μένει! Να ευχόμαστε τα λάθη μας αυτά να μην είναι σοβαρά.\nΓιατί όταν δεν αντέχεις τον πόνο, τότε καλό είναι και να μην τον προκαλείς...\nΟ Ζακ από μικρό παιδί ένιωθε ότι κάτι δεν πήγαινε καλά με τον εαυτό του. Κάθε φορά που αντίκριζε μια γυναίκα, η πρώτη εικόνα που του ερχόταν στο μυαλό ήταν πως θα την άγγιζε σεξουαλικά ώστε να ικανοποιήσει τα άγρια ένστικτα του.\nΗ αρχή είχε γίνει με την δασκάλα του στην τελευταία τάξη του δημοτικού. Κάθε φορά που την έβλεπε μπροστά του φαντασιωνόταν να της ξεσκίζει τα ρούχα και να την αγγίζει αχόρταγα παντού. Δεν ήταν λίγες οι φορές που παραμόνευε σε κάποια γωνία περιμένοντάς την, ώστε μόλις περνούσε από μπροστά του να την χτύπαγε και να πραγματοποιούσε μαζί της όλες του τις φαντασιώσεις. Αλλά πάντα τελευταία στιγμή δείλιαζε και έκανε πίσω. Δεν εμπιστευόταν ακόμα τις δυνάμεις του και δεν θα ρίσκαρε για τίποτα στον κόσμο να τον πιάσουν και να τον εμποδίσουν να ολοκληρώσει τις πράξεις του.\nΈτσι έμενε μονάχα με τις αβάσταχτες φαντασιώσεις του, σφίγγοντας κάθε φορά τα δόντια όταν έπρεπε να συγκρατηθεί. Ο μόνος τρόπος για να μπορέσει να ξεσπάει τα άγρια ένστικτα του ήταν να βλέπει, κρυφά από τους γονείς του, ταινίες βίας και σεξ στον υπολογιστή του. Με αυτό τον τρόπο ικανοποιούσε τον εαυτό του. Μόνο έτσι μπορούσε να συγκρατηθεί μακριά από τις έντονα παρορμητικές μεθόδους που σκεφτόταν.\nΜέχρι που μεγάλωσε. Τελειώνοντας το σχολείο του, διάλεξε να σπουδάσει εγκληματολογία, μιας και ήταν το μόνο που τον εξίταρε πραγματικά. Αν και ο βασικότερος λόγος που την επέλεξε ήταν ότι ήθελε να μάθει πώς να προστατεύει καλύτερα τον εαυτό του χωρίς να κινεί υποψίες. Μαθαίνοντας τις μεθόδους και τις τακτικές αντιμετώπισης ενός εγκληματικού νου, θα μπορούσε να καταλάβει πως σκέπτονται οι σωφρονιστές. Έτσι θα ήξερε και πως να τους αποφεύγει.\nΔεν είχε μόνιμο δεσμό στην ζωή του, μιας και οι σεξουαλικές του ιδιοτροπίες απωθούσαν όποια και αν έπεφτε στον δρόμο του. Γι’ αυτό είχε φτάσει πλέον στο σημείο να πληρώνει πόρνες ώστε να του ικανοποιούν αδιαμαρτύρητα κάθε του βίτσιο. Μέχρι που τις βαρέθηκε και αυτές.\nΕίχε χάσει τον πατέρα του από πολύ νωρίς κι έτσι ζούσε με την μητέρα του έχοντας εξασφαλίσει μια οικονομική άνεση. Άνεση που οφειλόταν στην ασφάλεια ζωής του πατέρα του. Η μητέρα του ήταν πολύ μεγάλη σε ηλικία για να μπορέσει να αντιληφθεί τις όποιες περίεργες κινήσεις του. Έτσι είχε άπλετο χρόνο στην διάθεσή του να κάνει αυτά που του άρεσαν, χωρίς να έχει οποιονδήποτε έλεγχο και χωρίς να έχει ανάγκη να δουλέψει.\nΤα βράδια που η μητέρα του κοιμόταν, εκείνος έφευγε από το σπίτι τριγυρίζοντας στα σκοτεινά σοκάκια της πόλης παρατηρώντας γυναίκες ανεξαρτήτου ηλικίας. Πως κινούνταν, πως συμπεριφέρονταν, πως αντιδρούσαν στα εξωτερικά ερεθίσματα. Μάθαινε από τις όποιες αδυναμίες τους, τροφοδοτώντας την άσβεστη δίψα του για να κάνει κακό, σχεδιάζοντας σωστά, από την πρώτη του κίνηση. Ήθελε όλα να είναι τέλεια. Γι’ αυτόν όλα έπρεπε να γίνουν με μορφή ιεροτελεστίας. Χρόνια φαντασιώνονταν αυτή την στιγμή.\nΠηγαίνοντας αργά στο σπίτι του κατέγραφε όλα όσα είχε δει, φτιάχνοντας έτσι ένα πλάνο δράσης, προσθέτοντας με την φαντασία του όλες τις κινήσεις που έπρεπε να κάνει μέχρι να φτάσει στο πολυπόθητο χτύπημά του, αλλά και τις κινήσεις μετά από αυτό.\nΚαι μόνο που έβλεπε αυτές τις εικόνες μέσα στο μυαλό του, ερεθιζόταν τόσο πολύ που εκσπερμάτωνε χωρίς να χρειαστεί να αγγίξει τον εαυτό του. Και όλες είχαν το ίδιο μοτίβο, να ξεσκίζει τα ρούχα ανυπεράσπιστων γυναικών βιάζοντάς τες, προκαλώντας τους ανεξίτηλο ψυχικό, αλλά και σωματικό, πόνο. Με την πονεμένη κραυγή τους να ηχεί στα αυτιά του, αποκοιμιόταν με ένα χαμόγελο στα χείλη.\nΟι ώρες που περνούσε μέσα στην σχολή ήταν καθαρά διδακτικές. Απομονωμένος από τους υπόλοιπους συμφοιτητές κοιτούσε μονάχα τις σπουδές του και τίποτε άλλο. Φοβόταν πως αν έπιανε φιλίες με κάποιον μπορεί να έλεγε κάτι που να πρόδιδε αυτά που σκεπτόταν. Ήξερε πως η συμπεριφορά του ήταν αντισυμβατική για όλο τον υπόλοιπο κόσμο, αλλά για εκείνον ήταν όλη του η ζωή. Είχε αποδεχτεί τον εαυτό του και το μόνο που ήθελε ήταν να τον δει να γεύεται γρήγορα την ηδονή μέσα από τον τρόμο κάποιου θύματός του. Και αυτή η ώρα δεν άργησε να έρθει.\nΈνα βράδυ, σαν όλα τα άλλα, όταν είδε μια πολύ νεαρή κοπέλα να αποχαιρετά την παρέα της και να φεύγει μόνη της, βγήκε μέσα από τα σκοτάδια που κρυβόταν ακολουθώντας την, φροντίζοντας πάντα να κρατά μικρή αλλά διακριτική απόσταση.\nΠαρακολουθούσε την κοπέλα για αρκετή ώρα. Σε κάθε της βήμα ένιωθε την αδρεναλίνη μέσα του να ανεβαίνει στα ύψη, ενώ το μυαλό του γέμιζε με δεκάδες εικόνες που όλες είχαν το ίδιο νόημα και σκοπό. Να της δώσει τον πολυπόθητο ψυχικό, αλλά και σωματικό, πόνο που τόσα χρόνια συσσώρευε μέσα του.\nΔιασχίζοντας το σκοτεινό πάρκο, ο Ζακ έριξε μια προσεχτική ματιά γύρω του για να βεβαιωθεί αν υπήρχε κάποιος άλλος εκεί. Διαπιστώνοντας ότι ήταν μόνο οι δύο τους, άνοιξε το βήμα του και πριν προλάβει να αντιληφθεί η κοπέλα πόσο πολύ την είχε πλησιάσει, βγάζοντας από την τσέπη του ένα βαμβάκι ποτισμένο με αναισθητικό, της το έβαλε στο πρόσωπο.\nΗ κοπέλα παίρνοντας μονάχα λίγες ασφυκτικές ανάσες, έπεσε λιπόθυμη στην αγκαλιά του. Ο Ζακ δίχως να χάσει χρόνο, την έσυρε μέσα στης πυκνές φυλλωσιές του πάρκου, αφήνοντας το κορμί της κάτω στο χώμα. Παίρνοντας μερικές βαθιές ανάσες για να ξεκουραστεί, έριξε άλλη μια ματιά γύρω του για να δει μήπως περνούσε κανείς εκείνη την στιγμή. Διαπιστώνοντας πως το πάρκο ήταν ερημικό από όλες τις πλευρές, την έσυρε λίγο πιο βαθιά μέσα σε αυτό. Με την αδρεναλίνη του φτασμένη στα ύψη, κοιτούσε την λιπόθυμη κοπέλα ξέροντας ότι πλέον αυτός όριζε την μοίρα της. Κάτι που τον γέμιζε με αστείρευτη ηδονή.\nΔένοντάς της το στόμα σφιχτά με ένα μαντίλι ώστε να μην μπορεί να φωνάξει, αλλά και τα χέρια πισθάγκωνα, της έβαλε στην μύτη ένα μικρό μπουκαλάκι με άρωμα για να ξυπνήσει. Ανοίγοντας τα μάτια της η κοπέλα, αντίκρισε έντρομη την αχνή μορφή του Ζακ που την κοιτούσε όρθιος από πάνω της με ένα σαδιστικό χαμόγελο στα χείλη. Αν και προσπάθησε γενναία να ελευθερωθεί από τα δεσμά της, διαπίστωσε πως ό,τι και αν έκανε ήταν πέρα από τις δυνάμεις της.\n-Λένε ότι αν δεν μπορείς να αποφύγεις κάτι, τότε απόλαυσε το... άκουσε την βαριά φωνή του αγνώστου άντρα.\n-Εγώ όμως γλυκιά μου δεν θέλω να το απολαύσεις... κατέληξε δαγκώνοντας τα χείλη του από ικανοποίηση και μόνο που την έβλεπε σε αυτή την ανυπεράσπιστη κατάσταση.\nΟυρλιάζοντας βουβά η άτυχη κοπέλα, τον είδε να σκύβει γρήγορα από επάνω της και μια απότομη κίνηση να της σκίζει το μακρύ φόρεμα που φορούσε. Κουνώντας τα πόδια της πάνω κάτω, προσπαθούσε να τον απωθήσει μακριά της, αλλά ο Ζακ ήταν αρκετά πιο δυνατός από την ίδια ώστε να μπορέσει να την καθηλώσει με ευκολία.\nΔίνοντάς της ένα δυνατό χαστούκι στο πρόσωπο, είδε τα μάτια της που έκλαιγαν από πόνο, αλλά και φόβο, να τον κοιτάζουν εκλιπαρώντας κυριολεκτικά για λίγο οίκτο. Μα στον Ζακ αυτό ακριβώς έδινε ηδονή! Ο πόνος του θύματος του. Γλείφοντας απαλά με την γλώσσα του το αίμα που άρχισε να τρέχει στο πρόσωπο της, της ψιθύρισε στο αυτί.\n-Ο φόβος σου έχει υπέροχη γεύση, ας τον κάνουμε ακόμα λίγο πιο νόστιμο...\nΚαι λέγοντάς της αυτή την φράση, κατεβάζοντάς της το εσώρουχο, άρχισε να ξεκουμπώνει και το δικό του παντελόνι. Μόλις ελευθερώθηκε και αυτός από τα εσώρουχα του, την ακούμπησε απαλά με το μόριό του ανάμεσα στα πόδια της. Μα δεν ήθελε ακόμα να εισχωρήσει μέσα της. Επιθυμούσε για εκείνον την υπέρτατη ηδονή. Έτσι στερεωμένος όπως ήταν με την παλάμη του τεντωμένη στο χώμα, δίπλωσε το άλλο του χέρι δίνοντάς της μια δυνατή αγκωνιά στο πρόσωπο. Με το που ένοιωσε τον αγκώνα του να τις σκίζει το απαλό της δέρμα, αμέσως εισχώρησε και εκείνος μέσα της. Βγάζοντας μια ταυτόχρονη κραυγή, η κοπέλα βουβή κι αυτός πνιχτή, ένιωσαν και οι δύο κάτι να σπάζει μέσα τους.\nΗ νεαρή κοπέλα νιώθοντας τόσο βάναυσα και απρόκλητα τέτοιο πόνο μέχρι βαθιά μέσα στην ψυχή της, το μόνο που ευχόταν ήταν να την έπαιρνε ο Θεός κοντά του. Ένιωσε να θρυμματίζεται μέχρι τα πέρατα της ψυχής της κάθε τι που μέχρι και πριν από λίγα λεπτά θα μπορούσε να χαρακτηρίσει ως ελευθερία, ασφάλεια, ή ακόμα και τον εαυτό της ως γυναίκα. Ποτέ ξανά δεν θα μπορούσε να εμπιστευτεί κανέναν. Είχε χάσει για πάντα το πιο πολύτιμο αγαθό, αλλά και δικαίωμα κάθε ανθρώπου. Να μπορεί να συνυπάρχει υπερήφανη μαζί με τους υπόλοιπους συνανθρώπους της. Ένιωθε ότι η ζωή της από εδώ και πέρα θα ήταν γεμάτη ταπείνωση, οργή και αηδία για κάθε αντρική ύπαρξη.\nΜη νιώθοντας το κορμί της, αλλά και τα χτυπήματα, η ψυχή της ταξίδευε αλλού. Σαν ένας τρίτος παρατηρητής έβλεπε τον βιαστή της από ψηλά καθώς την χτυπούσε και ασελγούσε επάνω της. Μέχρι που η ψυχή της γύρισε ξανά στην σκληρή πραγματικότητα, μόνη, γεμάτη αίματα και αφόρητους πόνους σε όλο της το κορμί, παρατημένη σε ένα σκοτεινό πάρκο. Ήταν η ημέρα που όποια παιδική αθωότητα είχε ακόμα φυλαγμένη μέσα της χάθηκε παντοτινά.\nΟ Ζακ από την άλλη μεριά, χαμένος μέσα στα σκοτάδια του δρόμου, πήγε κατευθείαν σπίτι του. Ξαπλωμένος στο κρεβάτι του, χάιδευε το σώμα του απολαμβάνοντας την μυρωδιά από τον ιδρώτα, αλλά και τα αίματα της άτυχης κοπέλας. Κλείνοντας τα μάτια ξαναζούσε κάθε λεπτό τής ηδονής που είχε νιώσει μέχρι και πριν από λίγα λεπτά. Έχοντας στα αυτιά του ακόμα τα φιμωμένα βογκητά τού θύματός του, εκσπερμάτωσε για άλλη μια φορά. Ήταν η ωραιότερη νύχτα της ζωής του.\nΤο μόνο που σκεφτόταν ήταν πότε θα το επαναλάμβανε. Τώρα που είχε γευτεί και κυλούσε σαν ναρκωτικό μέσα στο σώμα του, την γλυκιά γεύση της εξουσίας που ασκούσε στα θύματα του, κατέστρωνε τα επόμενα σχέδιά του, αναζητώντας περισσότερη δόση για μεγαλύτερη ηδονή.\nΑποφασισμένος να απολαύσει καλύτερα αυτό που αναζητούσε η ψυχή του, αγόρασε ένα μικρό φορτηγάκι ώστε να μπορεί να βάζει μέσα τα θύματά του χωρίς να έχει το άγχος μήπως τον δει κανείς. Με αυτό θα τριγυρνούσε κάθε βράδυ στους δρόμους παραμονεύοντας σαν την αράχνη το επόμενο θύμα του.\nΤην ίδια περίοδο στην μικρή πόλη που ζούσε ο Ζακ, είχε έρθει άλλη μια σκοτεινή προσωπικότητα που θα τάραζε ακόμα περισσότερο τα ήσυχα νερά της. Ο Δρ. Σεργκέι. Ένας τρελός επιστήμονας τον οποίο στο παρελθόν είχε κατακρίνει σχεδόν όλη η επιστημονική κοινότητα, λόγω των αποτρόπαιων πειραμάτων που διενεργούσε σε έμψυχα όντα.\nΘέλοντας ο ίδιος να κοπάσει τα κύματα αντιδράσεων που είχαν ξεσηκώσει οι αποτρόπαιες πράξεις του, αποφάσισε να εγκατασταθεί προσωρινά σε ένα μέρος που δε θα τον αναγνώριζε κανείς. Έτσι μετέφερε όλο τον εξοπλισμό τού εργαστηρίου του στην ήσυχη επαρχία, όπου εκεί θα μπορούσε να συνεχίσει το έργο του ανενόχλητος, δίχως να τραβάει τα αδιάκριτα βλέμματα κανενός.\nΤο κύριο μέλημά του ως επιστήμονας, ήταν να ενώσει μέλη από διαφορετικά ζωικά είδη. Εκεί όμως που ξεπέρασε τα όρια και αναγκάστηκε να φύγει για την επαρχία, ήταν όταν θέλησε να ενώσει άνθρωπο με γορίλα. Αυτή ήταν η τελευταία σταγόνα στο ποτήρι που ξεχείλισε για την κοινωνία που ζούσε. Με πληροφορίες που διέρρευσαν από τους ίδιους τους εργαζόμενους στο εργαστήριό του, απειλήθηκε από την ηγεσία της πόλης ότι αν έβαζε σε εφαρμογή το πείραμα του, θα του αφαιρούσαν κάθε δικαίωμα να ασκεί το επάγγελμά του και θα ζητούσαν την κατάσχεση όλου του επιστημονικού εξοπλισμού του. Βέβαια ήξερε ότι κάτι τέτοιο δε θα συνέβαινε ποτέ, γιατί όλες οι χρηματοδοτήσεις, αλλά και οι αστείρευτοι πόροι που πάντα είχε στην διάθεσή του, ήταν από την ίδια την κυβέρνηση, αλλά και τον στρατό. Τα πειράματα που διενεργούσε είχαν ως σκοπό να δημιουργήσουν μια νέα μορφή ζωής, όπου εκμεταλλευόμενοι τις καλύτερες δυνατότητες κάθε ζώου, θα έφτιαχναν το τέλειο είδος.\nΈχοντας την γνώση πια για κάτι τέτοιο, θα προχωρούσαν και στον άνθρωπο. Όπου συνδυάζοντας την δύναμη, την ακοή, την όραση και την αντοχή από διάφορα ζώα θα έφτιαχναν τον τέλειο στρατιώτη.\nΔυστυχώς, όμως, λόγω της έκτασης που πήρε το θέμα αναγκάστηκαν να αποστασιοποιηθούν πηγαίνοντας με τα νερά του κόσμου. Έτσι του είπαν να αποχωρήσει για λίγο μέχρι να ξεχαστεί το όλο ζήτημα και σύντομα θα συνέχιζε πάλι το φιλόδοξο έργο τους.\nΕκείνος όμως έχοντας αφιερώσει τόσα χρόνια επιμελούς δουλειάς δεν γινόταν να τα παρατήσει τόσο εύκολα. Αγαπούσε αυτό που έκανε, δίνοντας έτσι ικανοποίηση στην δική του σκοτεινή πλευρά. Με την μετακίνησή του σε μια μικρότερη επαρχιακή πόλη, θα συνέχιζε τα πειράματα του, αλλά σε μικρότερη κλίμακα. Και αφού δεν είχε πια στην διάθεσή του τους πόρους που χρειαζόταν, αναγκαστικά θα έπρεπε να τους βρει από μόνος του. Κάτι που δεν ήταν καθόλου δύσκολο μιας και το νέο φιλόδοξο σχέδιο που είχε στο μυαλό του απαιτούσε μονάχα 2 είδη. Και αυτά τα είδη ήταν τόσο συνηθισμένα που είχε όσα ήθελε στην διάθεση του, αρκεί να είχε την υπομονή και να έπραττε την κατάλληλη στιγμή.\nΚλείνοντας η σχολή του Ζακ για καλοκαίρι, ήταν η πιο κατάλληλη περίοδος για να συνεχίσει την δράση του έχοντας πια άπλετο χρόνο στην διάθεσή του. Τα πρωινά ως ένας φυσιολογικός νέος, έκανε τα ψώνια που του ζητούσε η μητέρα του, φροντίζοντας πάντα να παρατηρεί τις κινήσεις του κόσμου γύρω του. Το άγριο ένστικτο του ζώου που έκρυβε μέσα του λειτουργούσε όλες τις ώρες προσφέροντάς του την δυνατότητα να απομνημονεύει όλα αυτά που εκείνος θεωρούσε σημαντικά για τους σκοπούς του.\nΤα βράδια έβγαινε με το φορτηγάκι και έκανε βόλτες σε όλη την πόλη επικεντρώνοντας όλη του την προσοχή στο επόμενο θύμα. Ένα τέτοιο βράδυ έχοντας περάσει πια αρκετοί μήνες από το πρώτο του χτύπημα, αποφάσισε ότι ήταν η κατάλληλη στιγμή να δράσει ξανά.\nΣτόχος του αυτή την φορά ήταν μια μεγαλύτερη γυναίκα που την παρατηρούσε μέρες τώρα. Συνήθιζε να κυκλοφορεί πάντα μόνη της. Δεν έδειχνε να είχε ιδιαίτερους φίλους μιας και την έβλεπε συχνά να κάθεται μόνη της σε κάποιο μικρό μπαρ της πόλης και αφού έπινε 1-2 ποτά πλήρωνε και έφευγε. Φαινόταν μοναχική και δυστυχισμένη, κάτι που εξίταρε πάρα πολύ τον Ζακ, αφού του δινόταν η ευκαιρία να συμβάλει κατά πολύ περισσότερο στην δυστυχία της.\nΒλέποντάς την να κάνει την συνηθισμένη της ρουτίνα, παρακολουθώντας την μέσα από το φορτηγάκι του, μόλις την είδε να βγαίνει από το μπαρ έβαλε μπροστά. Ξέροντας πολύ καλά από που θα περνούσε, την προσπέρασε με ταχύτητα παρκάροντας το όχημά του σε μια σκοτεινή πλευρά τού δρόμου. Αφήνοντας ανοικτή την πλαϊνή πόρτα του αμαξιού, ο ίδιος κρύφτηκε μέσα σε ένα σκοτεινό σοκάκι ακριβώς απέναντι από αυτή. Μόλις η ανυποψίαστη γυναίκα πέρασε από μπροστά του, ο Ζακ παίρνοντας φόρα έπεσε επάνω της και με όση ορμή είχε την πέταξε αστραπιαία μέσα. Δίνοντάς της αμέσως μια δυνατή γροθιά στο πρόσωπο, την άφησε αναίσθητη. Φιμώνοντάς την και δένοντας καλά χέρια και πόδια, πήγε στην θέση του οδηγού και βάζοντάς το βιαστικά ξανά μπροστά απομακρύνθηκε από το σημείο με ταχύτητα.\nΒγαίνοντας λίγο πιο έξω από την πόλη, βρήκε ένα σημείο που από εκεί τα βράδια δεν περνούσε ποτέ κανείς, μιας και ο δρόμος αυτός οδηγούσε έξω από τα σύνορα της κωμόπολής τους. Αρχίζοντας να βρίσκει τις αισθήσεις της η γυναίκα, άρχιζε να μουγκρίζει και να χτυπιέται προσπαθώντας να λύσει τα δεσμά της.\n-Είναι όμορφο να προσπαθείς! Μα ομορφότερο όταν διαπιστώνεις ότι δεν μπορείς να κάνεις τίποτα... της είπε ο Ζακ ανοίγοντας την πόρτα τού φορτηγού.\nΑυτή την φορά φορούσε μια κουκούλα που του κάλυπτε όλο το πρόσωπο, μιας και ο δρόμος είχε λίγα φώτα που θα μπορούσαν να φανερώσουν τα χαρακτηριστικά τού προσώπου του, σε αντίθεση με το πάρκο που ήταν τελείως σκοτεινό.\n-Μπορείς να φωνάξεις όσο θέλεις! Μάλιστα θα σου βγάλω το μαντίλι από το στόμα για να απολαύσω καλύτερα τις απεγνωσμένες σου φωνές... συνέχισε ο Ζακ να της λέει κλείνοντας την συρόμενη πόρτα πίσω του.\nΜα βγάζοντας το μαντίλι από το στόμα της, η γυναίκα δεν έβγαλε άχνα. Απλά τον κοιτούσε στα μάτια δείχνοντάς του ότι δεν είχε σκοπό να του κάνει το χατίρι να τον δει να "τρέφεται" από τον φόβο της. Με σφιγμένα χείλια που έτρεμαν από την αγωνία, αλλά και τον τρόμο, η γυναίκα υπέδειξε γενναία, όσο και απρόσμενη αντίσταση, στα σαδιστικά θέλω του Ζακ. Κάτι που όμως δεν της βγήκε σε καλό.\n-Ξέρεις... υπάρχουν και άλλοι τρόπο να σε κάνω να φωνάξεις... άκουσε να της λέει ο Ζακ βλέποντας την κουκούλα του να φουσκώνει στα πλάγια, υποδηλώνοντάς της ότι προφανώς χαμογελούσε.\nΔίχως να της πει κάτι άλλο, ο Ζακ της έδωσε με δύναμη μια μπουνιά στο στομάχι. Αλλά με μεγάλη του έκπληξη διαπίστωσε ότι πέρα από ένα βαρύ αγκομαχητό η γυναίκα δεν έκανε τίποτε άλλο.\n-Μμμ...τελικά απ’ ό,τι φαίνεται θα το απολαύσω περισσότερο από 'τι φανταζόμουν! της αποκρίθηκε ο Ζακ κρύβοντας τόσο σαδισμό στον τόνο της φωνής του, όσο ποτέ άλλοτε.\nΦεύγοντας για λίγο από μπροστά της, ο Ζακ σύρθηκε λίγο φτάνοντας με τα χέρια του το πλαϊνό μέρος του οχήματος. Η γυναίκα παρακολουθώντας τον με την αγωνία ζωγραφισμένη στο βλέμμα της, τον είδε έντρομη να τραβάει από ένα ειδικά διαμορφωμένο σημείο που είχε φτιάξει, ένα χοντρό κομμάτι πανί. Γυρνώντας ξανά προς το μέρος της, ο Ζακ της έκλεισε το μάτι δείχνοντας της πως ό,τι και αν ετοίμαζε δεν θα ήταν καλό για την ίδια.\nΠράγματι μέσα από το λιγοστό φως των κιτρινισμένων λαμπτήρων του δρόμου, ξετυλίγοντας ο Ζακ το πανί, η άτυχη γυναίκα είδε έντρομη κάτι να γυαλίζει σαν μαχαίρι. Δεν ήταν όμως, ήταν ένα ειδικά διαμορφωμένο δρεπάνι το οποίο είχε στην άκρη του μια κοφτερή διχάλα που ανοιγόκλεινε σαν ψαλίδι.\n-Για να δούμε τώρα τι ωραία φωνούλα έχεις... άκουσε για άλλη μια φορά τον Ζακ να της αποκρίνεται καταλαβαίνοντας από τον ήχο της φωνής του ότι πραγματικά το ευχαριστιόταν αυτό.\nΟ Ζακ όμως δεν είχε σκοπό να την σκοτώσει. Ποτέ δεν είχε σκοπό να θανατώνει τα θύματα του. Του άρεσε να τα βασανίζει ώστε να απολαμβάνει την εξουσία που ασκούσε επάνω τους, ακούγοντάς τες να σφαδάζουν από τους πόνους.\nΈτσι με αργές και βασανιστικές κινήσεις, έβαλε το δρεπάνι στην δεξιά άκρη των χειλιών της. Νιώθοντας την παγωμένη λάμα να την ακουμπά, η γυναίκα πήρε μια βαθιά ανάσα καταλαβαίνοντας την συνέχεια του μαρτυρίου της.\n-Έλα λοιπόν τι περιμένεις! ΧΑΜΟΓΕΛΑ! της φώναξε ο Ζακ ξαφνικά κλείνοντας το δρεπάνι στην άκρη των χειλιών της. Πηγαίνοντας αμέσως και στην άλλη άκρη επανέλαβε το ίδιο, σχηματίζοντας κατά αυτόν τον τρόπο ένα τεράστιο ματωμένο "χαμόγελο". Η γυναίκα σφαδάζοντας από τους πόνους ούρλιαζε βρίζοντάς τον μέχρι που άρχισε να πνίγεται από το ίδιο της το αίμα.\n-Δεν θέλω να μου πνιγείς! Τώρα μόλις ξεκινήσαμε! της είπε ο Ζακ γυρνώντας την απότομα μπρούμυτα ώστε να μπορεί να φτύσει το αίμα και να πάρει ανάσα.\nΜα με το που πήρε την πρώτη της ανάσα η άτυχη γυναίκα ένιωσε τα χέρια του Ζακ να της κατεβάζουν το παντελόνι και αμέσως μετά να εισχωρεί μέσα της με βία κάνοντας την να φωνάξει ξανά.\n-Μην μου πεις ότι δε σου αρέσει! Αφού σε βλέπω... ΧΑΜΟΓΕΛΑΣ!!! της είπε ειρωνικά ο Ζακ αναφερόμενος στα σκισίματα του στόματός της.\nΑπολαμβάνοντας το κάθε λεπτό των πράξεών του, αποφάσισε να εφαρμόσει και σε εκείνην την ίδια τακτική που είχε κάνει και στο πρώτο του θύμα. Χτυπώντας της το πρόσωπο στον πάτο του αμαξιού, σε κάθε του χτύπημα εκείνος εισχωρούσε όλο και πιο βαθιά μέσα της. Συγχρονίζοντας τις κινήσεις του, την πονούσε με κάθε τρόπο νιώθοντας την ηδονή του να φτάνει στο απόγειό της. Τελειώνοντας ο ίδιος, της κοπάνησε με όλη του την δύναμη το κεφάλι στο σιδερένιο πάτωμα αφήνοντάς την ξανά αναίσθητη.\nΎστερα πηγαίνοντας στην θέση του οδηγού, έβαλε μπροστά γυρνώντας πίσω στην πόλη. Λίγο πριν φτάσουν σε κεντρικό σημείο, έκανε μια στάση και αφού βεβαιώθηκε ότι δεν περνούσε κανείς άνοιξε βιαστικά την πλαϊνή πόρτα και σέρνοντάς την έξω την πέταξε στο πεζοδρόμιο. Μπαίνοντας μέσα βιαστικά, απομακρύνθηκε όσο πιο γρήγορα μπορούσε.\nΜε το που πήγε σπίτι του, καθάρισε αμέσως το φορτηγάκι από τα αίματα του θύματος του φροντίζοντας να πάρει μαζί του και το δρεπάνι. Προσπαθούσε να είναι πάντα προσεχτικός ώστε να αποφύγει κάθε δυσάρεστη έκπληξη. Ήξερε εξ άλλου και από την σχολή του τα λάθη των ομοϊδεατών του και δε είχε σκοπό να τα επαναλάβει και ο ίδιος. Και πάντα άφηνε μεγάλα κενά πριν κάνει την επόμενή του κίνηση.\nΚαι αν υπήρχε κάτι που του έδινε περισσότερο θάρρος για να συνεχίσει, ήταν η ντροπή που ήξερε πως θα ένιωθαν τα θύματα του ώστε να αποφύγουν την δημοσιότητα. Γνώριζε πολύ καλά από τα μαθήματα της σχολής του και τα στατιστικά των κακοποιημένων γυναικών που δεν μιλούσαν ποτέ και σε κανέναν για αυτά που είχαν περάσει. Έτσι έπραττε ανενόχλητος ξέροντας ότι οι αρχές είχαν τα χέρια τους δεμένα, αφού καμιά τους δε θα δεχόταν να ταπεινωθεί ακόμα περισσότερο και μάλιστα δημόσια. Αλλά ακόμα και αν το έκανε κάποια, δεν θα μπορούσε να τους περιγράψει κάτι ιδιαίτερο, αφού σε καμιά τους δε θα επέτρεπε να δει τα χαρακτηριστικά του.\nΟ Σεργκέι θέλοντας να εξοικειωθεί στο νέο του περιβάλλον, κυκλοφορούσε ανάμεσα στον κόσμο παρατηρώντας και εκείνος την ζωή τής μικρής κοινωνίας γύρω του. Κυκλοφορώντας ανάμεσά τους σαν απλός άνθρωπος, παρατηρούσε τις συμπεριφορές τους χαρτογραφώντας έτσι τον τύπο του κάθε ενός. Έτσι δεν άργησε να τον τραβήξει ο κλειστός και απόμακρος χαρακτήρας του Ζακ, κάνοντάς τον να θέλει να μάθει περισσότερα για αυτόν.\nΠαρακολουθώντας κάθε του κίνηση, κατάφερε να συλλέξει όσες πληροφορίες τον ενδιέφεραν ώστε να τον χαρακτηρίσει ως τέλειο υποψήφιο για το νέο του πείραμα. Το μόνο που του έλειπε ήταν το δεύτερο μέλος του πειράματος, κάτι που όμως δεν τον ανησυχούσε μιας και ήταν σίγουρος ότι χάρις τον Ζακ αργά η γρήγορα θα το έβρισκε και αυτό. Και νιώθοντας πως αυτή η στιγμή δεν θα αργούσε να έρθει, άρχισε να κάνει τις απαιτούμενες προετοιμασίες στο εργαστήριο του.\nΑπό την άλλη μεριά ο Ζακ χωρίς να ξέρει τις κινήσεις του Σεργκέι, συνέχιζε ανενόχλητος το έργο του ικανοποιώντας αβίαστα το αχαλίνωτο πάθος του. Στους 3 μήνες του καλοκαιριού ο Ζακ είχε κακοποιήσει βάναυσα συνολικά έξι γυναίκες, φροντίζοντας να καλύπτει πάντα τα ίχνη του. Και καμιά από της έξι δεν θέλησε να δοθεί έκταση στην ιστορία που άλλαξε δραματικά όλη της την ζωή. Ο Σεργκέι παρακολουθούσε αμέτοχος όλες τις δύσκολες στιγμές των θυμάτων του Ζακ, έχοντας στα χείλη ένα σκοτεινό χαμόγελο το οποίο έκρυβε πολλά περισσότερα απ’ ό,τι θα μπορούσε να φανταστεί ο οποιοσδήποτε άνθρωπος. Ούτε καν ένα διεστραμμένο μυαλό σαν του Ζακ.\nΞεκινώντας τα πρώτα κρύα του χειμώνα, η μητέρα τού Ζακ πέθανε εντελώς ξαφνικά αφήνοντάς τον μοναδικό κληρονόμο της μικρής περιουσίας που είχε δημιουργήσει όλα αυτά τα χρόνια, καθώς και μιας τεράστιας ασφάλειας ζωής που έφερε το όνομα του ως δικαιούχο. Πενθώντας την με όλη του την ψυχή, έκατσε αρκετές μέρες μόνος του κλεισμένος μέσα στο σπίτι συλλογιζόμενος την ζωή του από εδώ και πέρα. Αν υπήρχε ένα μικρό κομμάτι ανθρωπιάς μέσα του, αυτό το διατηρούσε ακόμα ζωντανό μονάχα η μητέρα του. Τώρα που είχε χάσει και αυτήν είχε φτάσει πλέον η ώρα να θάψει μέσα του ότι στίγμα αγάπης υπήρχε. Θα περνούσε και εκείνος το μέλλον των θυμάτων του στο επόμενο επίπεδο, τον θάνατο!\nΘάβοντας γρήγορα τον παλαιό του εαυτό, σαν τον φοίνικα, αναγεννήθηκε ξανά μέσα από τις στάχτες του. Και αν πίστευαν τα θύματά του ότι βίωναν ένα σκληρό μαρτύριο, τώρα θα συναντούσαν έναν πόνο τόσο αβάσταχτο, που θα τον έπαιρναν μαζί τους ακόμα και στον θάνατο.\nΜε την ματιά πλέον ενός ψυχρού δολοφόνου, έψαχνε για το επόμενο θύμα που θα του πρόσφερε ένα μοναδικό ταξίδι στο απόλυτο σκοτάδι της ψυχής του. Κάτι που δεν άργησε να βρει, αφού πλέον ήξερε να ξεχωρίζει αμέσως τα "εύκολα" θύματα.\nΠαρακολουθώντας την κοπέλα που του είχε κεντρίσει το ενδιαφέρον σχεδόν όλο το βράδυ, βλέποντάς την να αποχαιρετά τους φίλους της και να φεύγει μόνη της, την ακολούθησε όπως έκανε πάντα με το φορτηγάκι του.\nΒλέποντάς την να βγάζει τα κλειδιά από την τσέπη της, υπέθεσε ότι μάλλον πλησίαζε στο σπίτι της οπότε παίρνοντας λίγη φόρα την προσπέρασε και σβήνοντας το όχημα του το άφησε να ρολάρει λίγα μέτρα μπροστά της.\n-Χίλια συγνώμη δεσποινίς μου, της είπε γεμάτος ευγένεια.\n-Έμεινα από βενζίνη και δεν έχω κινητό μαζί μου να ειδοποιήσω κάποιον να μου φέρει, συνέχισε κοιτάζοντάς την δήθεν απεγνωσμένα.\n-Θα είχατε την ευγενή καλοσύνη να μου δώσετε να καλέσω από το δικό σας; Θα σας πληρώσω, κατέληξε να της λέει την ώρα που έβγαινε από το αμάξι.\nΞαφνιασμένη από αυτή την αναπάντεχη συνάντηση, τον κοίταξε με επιφύλαξη, ωστόσο η ευγένεια που είχε όταν της μιλούσε, αλλά και η απόγνωση στο πρόσωπό του, απομάκρυναν κάθε επιφύλαξή της.\n-Ναι φυσικά κύριε, μια στιγμή... του απάντησε με τον ίδιο ευγενικό τόνο, σκύβοντας ελαφρώς προς την τσάντα της.\nΟ Ζακ κοιτώντας γύρω του διακριτικά, περίμενε πότε θα απομακρυνόταν ο ελάχιστος κόσμος που περνούσε ακόμα από μπροστά τους. Όταν του έδωσε η κοπέλα το κινητό της, ο Ζακ έκανε ότι μιλούσε όσο χρειαζόταν μέχρι να βεβαιωθεί ότι είχε φύγει και ο τελευταίος διερχόμενος περαστικός. Μένοντας οι δύο τους στην σκοτεινή πλευρά του δρόμου, ο Ζακ κλείνοντας το τηλέφωνο την πλησίασε δήθεν για να της το δώσει πίσω. Έχοντάς την απέναντί του ο Ζακ, όπως στεκόταν με απλωμένο χέρι και κρατώντας σφιχτά το κινητό, της έδωσε ένα δυνατό χτύπημα με αυτό στο πρόσωπο. Πέφτοντας λιπόθυμη επάνω του γεμάτη αίματα, ο Ζακ κρατώντας την με το ένα του χέρι, άνοιξε γρήγορα την συρόμενη πόρτα του οχήματος. Πετώντας μέσα την ίδια μαζί με το κινητό της, την έκλεισε ξανά βιαστικά. Ύστερα μπαίνοντας στην θέση του οδηγού, απομακρύνθηκε με ιλιγγιώδης ταχύτητα.\nΦτάνοντας σε ένα από τα σημεία που τις πήγαινε σχεδόν πάντα, ο Ζακ με σβηστά τα φώτα άφησε το αμάξι να τσουλήσει μόνο του στο άγριο έδαφος της ερήμου. Νιώθοντας την καρδιά του να κτυπάει σαν τρελή από την έξαψη της στιγμής, άνοιξε την πόρτα και βγήκε έξω. Νιώθοντας την υγρασία της νύκτας να του διαπερνά το δέρμα, κοίταξε για λίγο το χλομό φεγγάρι.\nΠαρατηρώντας το αχνό φως των αστεριών καθώς τρεμόπαιζε, ένιωσε κάτι πρωτόγνωρο μέσα του να παλεύει θέλοντας να βγει έξω. Για μια στιγμή πέρασαν από το μυαλό του χιλιάδες εικόνες με πρωταγωνιστή αυτόν και τα θύματά του. Άκουγε στα αυτιά του τις απεγνωσμένες τους φωνές, τις ικεσίες τους, αλλά και τις μάταιες εκκλήσεις τους για οίκτο.\n-Δεν είσαι εσύ ο Ζακ μου... άκουσε μια απαλή γνώριμη γυναικεία φωνή μπροστά του.\nΚατεβάζοντας το κεφάλι απότομα ο Ζακ είδε μια διάφανη γυναικεία φιγούρα ντυμένη στα λευκά, με τα αραχνοΰφαντα ρούχα της να ανεμίζουν στο απαλό αεράκι της φεγγαρόφωτης βραδιάς. Ήταν η μητέρα του.\n-Μητέρα; ψιθύρισε κοιτάζοντάς την με τα υγρά του μάτια που για λίγο είχε φύγει από μέσα τους το άγριο βλέμμα του κτήνους.\n-Γιατί Ζακ; άκουσε ξανά την φωνή της που αυτή την φορά ακούστηκε σαν φύσημα του ανέμου μέσα στα αυτιά του.\n-Γιατί αυτός είμαι μητέρα... της απάντησε με αποφασιστικότητα βρίσκοντας ξανά τον παλιό του εαυτό.\n-Συγνώμη αν σε απογοήτευσα... κατέληξε να της λέει και κατεβάζοντας το κεφάλι του της γύρισε την πλάτη δίχως να πει τίποτε άλλο.\nΠριν ανοίξει την πλαϊνή πόρτα του αυτοκινήτου έριξε μια τελευταία ματιά πίσω του, αλλά δεν υπήρχε τίποτα να δει. Ένα απόλυτο κενό σαν αυτό που είχε στην ψυχή του, αγκαλιά με το σκοτάδι ήταν τα μόνα που μπορούσε να αντικρίσει.\n-Ε ΞΥΠΝΑ! ακούστηκε η βαριά και προστακτική φωνή του να σκίζει την νύχτα, καθώς φώναζε στην λιπόθυμη ακόμα κοπέλα.\nΚουνώντας ζαλισμένη το κεφάλι της δεξιά και αριστερά προσπάθησε να ανοίξει τα μάτια της αλλά νιώθοντας ένα δυνατό τσούξιμο αναγκάστηκε να τα κλείσει ξανά.\nΟ Ζακ μπαίνοντας μέσα έκλεισε με δύναμη την βαριά πόρτα πίσω του, δημιουργώντας έναν ήχο βγαλμένο κατευθείαν μέσα από την κόλαση στο ζαλισμένο κεφάλι του θύματός του.\nΑρπάζοντας ένα μικρό μπιτόνι με νερό, το έχυσε όλο στο πρόσωπό της με σκοπό να την κάνει να συνέλθει γρήγορα. Ανάβοντας ο Ζακ έναν μικρό φακό, τον έστρεψε κατευθείαν πάνω στα μάτια της. Η κοπέλα, γυρνώντας το κεφάλι της αλλού, άρχισε να κλαίει κυριευμένη από πανικό.\n-Είναι πολύ νωρίς ακόμα για κλάματα μικρή μου... της αποκρίθηκε ειρωνικά ο Ζακ.\n-Από την άλλη όμως, αυτή η παράσταση είναι δική σου... Μπορείς να κάνεις ό,τι θες, εκτός από το να προσπαθήσεις να φύγεις, συνέχισε να της λέει με ήρεμη φωνή.\n-Γιατί θα με αναγκάσεις να σε πυροβολήσω σκορπίζοντας τα μυαλά από το ωραίο σου κεφαλάκι παντού...\nΑκουμπώντας τον φακό στο πάτωμα, ο Ζακ πήγε στο πλαϊνό τοίχωμα του αυτοκινήτου παίρνοντας από εκεί ένα μικρό δέμα που είχε στερεωμένο με λάστιχο. Ανοίγοντας το έβγαλε από μέσα ένα μικρό μαχαίρι το οποίο το έστρεψε κατευθείαν προς το μέρος της κοπέλας, που κοιτώντας τον πανικοβλημένη προσπαθούσε να καταλάβει τι είχε σκοπό να της κάνει.\nΒάζοντας το μαχαίρι στο στόμα του, ο Ζακ πήρε ένα ζευγάρι χειροπέδες που είχε κρυμμένες στο παντελόνι του και γυρνώντας την από την άλλη, την έδεσε πολύ σφιχτά με αυτές. Ύστερα παίρνοντας το μαχαίρι ξανά στα χέρια του, άρχισε να της σκίζει το παντελόνι και την μπλούζα μέχρι που της τα έβγαλε τελείως.\n-Σε παρακαλώ... Μη μου κάνεις κακό... του έλεγε όλη αυτή την ώρα κλαίγοντας η κοπέλα.\n-Εγώ να σε βοηθήσω ήθελα... Γιατί μου το κάνεις αυτό; τον ρώτησε δείχνοντας του πόσο φοβισμένη ήταν.\nΜα ο Ζακ αμίλητος δίχως καν να την κοιτάξει, συνέχιζε το έργο του χωρίς να της δίνει καμιά απολύτως σημασία.\nΈχοντας απέναντί του το παγωμένο γυμνό της κορμί, την κοιτούσε με δέος προσπαθώντας να βάλει σε τάξη τις σκέψεις του. Ήθελε να της κάνει τόσα πολλά, που αμέσως το μυαλό του γέμισε με εκατοντάδες απάνθρωπες εικόνες. Ήξερε όμως ότι η κοπέλα δε θα άντεχε να της κάνει όλα όσα σκεφτόταν, έτσι διάλεξε αυτές που θα του πρόσφεραν τον πόνο που αναζητούσε για να σπάσει την αβάσταχτη σιωπή της αδίστακτης και άγριας ψυχής του.\n-Θα με σκοτώσεις έτσι δεν είναι; τον ρώτησε με ήρεμη φωνή η κοπέλα συνειδητοποιώντας την κατάσταση που βρισκόταν.\n-Γιατί το λες αυτό; την ρώτησε ο Ζακ κοιτώντας την λοξά την ώρα που έκρυβε το μαχαίρι.\n-Γιατί με άφησες να δω το πρόσωπο σου... του απάντησε η κοπέλα προσπαθώντας να διατηρήσει με δυσκολία την ψυχραιμία της.\nΧαμογελώντας της δείχνοντας ευχαριστημένος για τον τρόπο σκέψης της, γύρισε το κεφάλι του αλλού δίχως να της πει τίποτε άλλο. Αφήνοντάς την μέσα από την σιωπή του να βασανίζεται και ψυχικά, ο Ζακ έβγαλε από το δέμα που κρατούσε το δρεπάνι. Κρατώντας το έτσι ώστε να το βλέπει η κοπέλα, έπαιζε με το λιγοστό φως του φεγγαριού που αντανακλούσε επάνω του, θέλοντας να φτάσει τον φόβο της στο απόγειό του.\n-Σε παρακαλώ μην το κάνεις... του είπε με ήρεμη φωνή πιστεύοντας ότι έτσι θα τον βοηθούσε να αλλάξει γνώμη.\nΒλέποντας τον Ζακ να το αφήνει κάτω, πίστεψε για μια στιγμή ότι κάτι είχε καταφέρει. Μα σύντομα διαπίστωσε ότι ο βασανιστής της είχε άλλα σχέδια κατά νου, πολύ χειρότερα από 'τι μπορούσε να φανταστεί.\nΚατεβάζοντας ο Ζακ το παντελόνι του, άρχισε να της χαϊδεύει το σώμα με την ξύλινη λαβή του δρεπανιού.\n-Με λένε Μελίνα! του φώναξε ξαφνικά τρέμοντας η κοπέλα.\nΉθελε με αυτό τον τρόπο να δημιουργήσει σε μια απεγνωσμένη προσπάθειά της μια μικρή οικειότητα μαζί του.\nΓια κακή της τύχη όμως, ο Ζακ είχε διδαχθεί στην σχολή του ότι ο συναισθηματικός παράγοντας έπαιζε μεγάλο ρόλο στην άρρωστη ψυχοσύνθεση ενός βιαστή. Σπάνια έκαναν κακό σε μια γυναίκα όταν ήταν δεμένοι συναισθηματικά μαζί της. Και το να γνωρίζουν το όνομα αυτής ήταν το πρώτο βήμα. Έτσι αδιαφόρησε τελείως στο άκουσμά του. Ήταν σαν να μην του το είχε πει ποτέ.\nΣυνεχίζοντας να την χαϊδεύει με το δρεπάνι, ξαφνικά της έμπηξε την κοφτερή διχάλα στην κοιλιά της πλημμυρίζοντας την με αίμα. Όπως του άρεσε να κάνει πάντα, την ώρα που η παγωμένη λάμα βυθιζόταν μέσα στην κοιλιά της, ξεκίνησε και εκείνος να την βιάζει.\nΗ κοπέλα νιώθοντας αφόρητο σωματικό πόνο, αλλά και ψυχικό, άρχισε να ουρλιάζει από τους πόνους. Ο Ζακ ακούγοντάς την άρχισε να ερεθίζεται ακόμα περισσότερο, με αποτέλεσμα να της κατεβάζει αργά το δρεπάνι προς τα κάτω, ενώ ο ίδιος την πονούσε όσο πιο πολύ μπορούσε και με το μόριό του. Νιώθοντας το αίμα της να του χαϊδεύει το σώμα, για πρώτη φορά άρχισε και εκείνος να φωνάζει εκστασιασμένος μέσα στην απόλυτη ηδονή. Μουγκρίζοντας σαν ζώο, ο Ζακ την έφτυνε και την χτυπούσε θέλοντας να την κάνει να νιώσει όπως ένα σκουπίδι. Όσο πιο πολύ φώναζε και υπέφερε η κοπέλα, τόσο πιο δυνατά εκείνος την χτυπούσε. Ύστερα γυρνώντας την βίαια από την άλλη μεριά με τα αίματα της να στάζουν παντού, της χάραξε βαθιά την πλάτη με το ήδη ματωμένο δρεπάνι του.\nΝιώθοντας την κοπέλα να λιποθυμά στα χέρια του από τους πόνους, την άφησε να πέσει απότομα κάτω. Δίνοντάς της μια δυνατή κλοτσιά στο πρόσωπο, θέλησε να δει αν προσποιούνταν ή όχι. Βλέποντάς την να μην αντιδρά καθόλου, της έχυσε και το υπόλοιπο μπιτόνι με το νερό στο κεφάλι. Μα η κοπέλα δεν κουνιόταν. Φοβούμενος ότι την είχε σκοτώσει πριν το μεγάλο του φινάλε, έσκυψε να δει αν χτυπούσε η καρδιά της. Χαμογελώντας από ευτυχία διαπιστώνοντας ότι η κοπέλα ζούσε ακόμα, περίμενε καρτερικά να συνέλθει από μόνη της.\n-Ξύπνησες ωραία κοιμωμένη; ήταν το πρώτο πράγμα που άκουσε η κοπέλα αμέσως μόλις άνοιξε τα μάτια της.\nΝιώθοντας το σώμα της να καίει αβάσταχτα από τις πληγές και το κεφάλι της να πονά αφόρητα, η κοπέλα άρχισε να παραμιλά δείχνοντας ότι δεν είχε ακόμα επαφή με την πραγματικότητα. Και αυτό ήταν κάτι που κέντριζε ακόμα πιο πολύ το ενδιαφέρον του Ζακ.\nΔίχως να χάσει άλλο χρόνο, βαστώντας στα χέρια του μια συσκευή που είχε φτιάξει ο ίδιος, πλησίασε ξανά το θύμα του. Αυτό που κρατούσε ήταν μια σιδερένια κατασκευή που έμοιαζε με αχλάδι, όπου πίσω από αυτήν ήταν στερεωμένη μια λαβή. Τοποθετώντας το μέσα στα γενετικά της όργανα, το έβαλε όσο πιο βαθιά μπορούσε αφήνοντας την λαβή να προεξέχει. Βλέποντας ότι η κοπέλα δεν αντιδρούσε, χαμογέλασε ειρωνικά ξέροντας ότι πολύ σύντομα αυτό θα άλλαζε.\nΓυρνώντας την λαβή προς τα δεξιά, άρχισαν σιγά-σιγά 3 πέταλα που προεξείχαν λίγο από την συσκευή να βγαίνουν προς τα έξω. Συνεχίζοντας να γυρνάει ο Ζακ την λαβή, άρχισε η κοπέλα να νιώθει μια μικρή πίεση μέσα της. Μέχρι που άρχισε να γίνεται πολύ γρήγορα όλο και πιο μεγάλη. Φτάνοντας τα πέταλα να συνθλίβουν όλα τα εσωτερικά της όργανα, η κοπέλα άρχισε να ουρλιάζει από τους φρικτούς πόνους παρακαλώντας τον Θεό να την απαλλάξει από αυτό το μαρτύριο.\n-Εδώ γλυκιά μου ο μόνος Θεός που θα δεις είμαι...ΕΓΩ! ούρλιαξε μέσα στα αυτιά της ο Ζακ ξεσπώντας ύστερα σε υστερικά γέλια.\nΚαι τραβώντας βίαια το αχλάδι προς τα έξω με τα πέταλα φτασμένα στα όρια τους, άφησε τον εαυτό του να απολαύσει το αίμα που του πιτσίλισε το πρόσωπο καθώς η κατασκευή αυτή της ξέσκιζε το κορμί.\nΜην αντέχοντας άλλο την ακατάσχετη αιμορραγία, η κοπέλα ξεψύχησε μέσα σε αφόρητα ουρλιαχτά πόνου αλλά και με τον πανικό ζωγραφισμένο στα μάτια της.\n-Μμμ τι κρίμα... Πάνω στο καλύτερο με άφησες... μουρμούρισε ο Ζακ.\nΠετώντας σε μια γωνιά το ματωμένο αχλάδι με τις σάρκες τις κοπέλας να κρέμονται δεξιά και αριστερά από αυτό, ο Ζακ άνοιξε την πλαϊνή πόρτα του αυτοκινήτου. Μα έντρομος είδε ακριβώς μπροστά του την σκιά ενός άντρα όπου το μόνο που διακρίνονταν από αυτόν, ήταν η καύτρα από το αναμμένο τσιγάρο που είχε στο στόμα του.\n-Για σου Ζακ... άκουσε τον άντρα να του λέει χαμογελώντας, μα πριν προλάβει ο Ζακ να κάνει το οτιδήποτε, είδε τον άντρα να πετάει βιαστικά το τσιγάρο από το στόμα του και με μια αστραπιαία κίνηση να του καρφώνει μια σύριγγα στον λαιμό. Και ύστερα το απόλυτο σκοτάδι.\n-Που βρίσκομαι; ήταν η πρώτη ερώτηση του Ζακ αμέσως μόλις ανέκτησε τις αισθήσεις του.\nΜα δεν πήρε καμία απάντηση.\nΑνοίγοντας σιγά, σιγά τα μάτια του διαπίστωσε ότι του είχαν δέσει τα χέρια, τα πόδια και το λαιμό πάνω σε μια τεράστια ξύλινη καρέκλα με δερμάτινα λουριά. Ύστερα έριξε μια γρήγορη ματιά γύρω του προσπαθώντας να καταλάβει που βρισκόταν. Μα το μόνο που έβλεπε διάσπαρτα σε όλο τον χώρο, ήταν περίεργα ιατρικά μηχανήματα που δεν μπορούσε να καταλάβει την χρησιμότητά τους. Στα αριστερά του πάνω σε ένα τεράστιο σιδερένιο τραπέζι ήταν το άψυχο κορμί της Μελίνας, της κοπέλας που είχε βασανίσει. Πάνω στο κεφάλι της είχε δεκάδες μικρά καλώδια, τα οποία κατέληγαν σε διάφορα μηχανήματα που το κάθε ένα είχε την δική του ένδειξη.\n-Καλά ξυπνητούρια! άκουσε άξαφνα μια φωνή πίσω από την πλάτη του.\n-Ποιος είσαι; ρώτησε ο Ζακ με ήρεμη φωνή δίχως να έχει καμία ανησυχία ή φόβο στα μάτια του.\n-Το όνομα μου είναι Σεργκέι... του απάντησε ερχόμενος μπροστά του.\n-Και αυτό είναι ό,τι έχει απομείνει από το άλλοτε ένδοξο εργαστήριο μου, συνέχισε να του λέει δείχνοντάς του τον χώρο με τα χέρια του, έχοντας μια μικρή απογοήτευση στα μάτια του.\n-Αν ήθελες να μου κάνεις ξενάγηση θα μπορούσες να μου το ζητούσες πιο ευγενικά! του απάντησε ειρωνικά ο Ζακ δείχνοντάς του να απολαμβάνει κυριολεκτικά την θέση που βρισκόταν.\n-Α, εσύ φίλε μου είσαι εδώ γιατί θα έχεις το προνόμιο να ζήσεις από κοντά το πιο φιλόδοξό μου πείραμα!\n-Θα.... πονέσω γιατρέ; τον ρώτησε χλευάζοντάς τον και ξεσπώντας σε γέλια ο Ζακ.\nΟ Σεργκέι βλέποντας την προκλητική υπεροψία του Ζακ τον πλησίασε και σκύβοντας προς το μέρος του, του είπε:\n-Περισσότερο απ’ ό,τι φαντάζεσαι...\n-Αυτό θα το πάρω ως υπόσχεση... του απάντησε ο Ζακ κλείνοντάς του πονηρά το μάτι.\nΧαμογελώντας ο Σεργκέι σηκώθηκε ξανά όρθιος και πλησιάζοντας την κοπέλα, έλεγξε τις μετρήσεις που έδειχναν τα μηχανήματα.\n-Τότε ας μην καθυστερούμε άλλο! του φώναξε δείχνοντας ευχαριστημένος από τις μετρήσεις που είχε δει, ενώ συγχρόνως τραβούσε έξω όλα τα καλώδια που υπήρχαν πίσω από το κεφάλι της.\nΟ Ζακ παρατηρώντας τον προσπαθούσε να καταλάβει τι ακριβώς ετοίμαζε ο άγνωστος άντρας απέναντί του, μα δεν μπορούσε να καταλάβει τίποτα. Μέχρι που τον είδε να τραβάει πολύ προσεχτικά το κεφάλι της κοπέλας προς τα πίσω κρατώντας το απαλά από τους κροτάφους. Με μεγάλη έκπληξη είδε το κεφάλι από αυτό το σημείο και μετά να αποκολλείται αφήνοντας να φανερωθεί ο γυμνός εγκέφαλος τής κοπέλας.\n-Ωωωω! έκανε εκστασιασμένος ο Ζακ βλέποντας αυτό το θέαμα.\nΉθελε κάποια στιγμή να το έκανε και ο ίδιος, αλλά ποτέ δεν το είχε δει από κοντά και μάλιστα από χέρια ειδικού.\n-Φίλε μου μόλις κέρδισες τον σεβασμό μου! του αποκρίθηκε ο Ζακ μη μπορώντας να ξεκολλήσει τα μάτια του από τον γυμνό εγκέφαλο της κοπέλας. Εμείς οι δυο θα μπορούσαμε να κάνουμε σπουδαία πράματα! συνέχισε να του λέει, προδίδοντας, με το βλέμμα που είχε, τι μπορεί να φανταζόταν εκείνη την στιγμή.\n-Αυτό θα εξαρτηθεί από τις αντοχές σου... του απάντησε ο Σεργκέι δείχνοντας ότι εννοούσε περισσότερα από αυτά που έλεγε.\nΑφήνοντας την κοπέλα πάνω στο τραπέζι, πλησιάζοντας τον Ζακ ο Σεργκέι, έβγαλε από την τσέπη του μια μικρή σύριγγα.\n-Όχι πάλι αυτή τη μαλακία! μουρμούρισε ο Ζακ αντικρίζοντας την.\n-Δεν μπορείς να μου κάνεις ό,τι θες έχοντας τις αισθήσεις μου; τον ρώτησε σαν μικρό παιδί που ζητούσε χάρη από την μαμά του.\n-Πολύ θα το ήθελα πίστεψε με! Αλλά δυστυχώς δεν γίνεται... του απάντησε ο Σεργκέι βγάζοντας το καπάκι από την ένεση.\n-Ραντεβού σε λίγες ώρες, φίλε μου.... και μπήγοντας την βελόνα στο λαιμό του Ζακ τον άφησε ακαριαία αναίσθητο.\nΠαλεύοντας με τον χρόνο ο Σεργκέι μετέφερε βιαστικά τον Ζακ μαζί με την καρέκλα του δίπλα ακριβώς από την κοπέλα. Ξυρίζοντας το κεφάλι του Ζακ, άρχισε με ένα μικρό πριόνι να πριονίζει γύρω-γύρω το κεφάλι του. Με την πείρα που είχε σε τέτοιες λεπτοδουλειές, σε πολύ σύντομο χρονικό διάστημα του αποκόλλησε και το δικό του μισό κρανίο από την θέση του. Τώρα όμως ξεκίναγαν τα δύσκολα για τον Σεργκέι. Μην έχοντας τους βοηθούς του, έπρεπε να τα κάνει όλα μόνος του. Οπλισμένος με τις γνώσεις του αλλά και με αστείρευτη υπομονή, άρχισε να κόβει πολύ προσεχτικά και να αποκολλά το αριστερό ημισφαίριο του εγκεφάλου του Ζακ. Πετώντας το πρόχειρα πάνω στο σιδερένιο τραπέζι, άρχισε να κάνει το ίδιο και με τον εγκέφαλο της κοπέλας. Αυτόν τον πρόσεξε πολύ ιδιαίτερα γιατί δεν ήθελε να πάθει το παραμικρό. Ξεκολλώντας τον και αυτόν, τον τοποθέτησε όσο το δυνατόν πιο αργά και προσεκτικά μπορούσε στο άδειο μισό κρανίο του Ζακ. Ύστερα άρχισε να καυτηριάζει και να ενώνει τους νευρώνες του εγκεφάλου ενώνοντας ουσιαστικά ξανά το δεξί ημισφαίριο με το αριστερό. Νιώθοντας τον κρύο ιδρώτα στο μέτωπό του, αλλά και τα χέρια του που έτρεμαν από κούραση, ο Σεργκέι πάλευε με τον χρόνο ώστε να προλάβει να τελειώσει μέσα στα προκαθορισμένα χρονικά πλαίσια που ο ίδιος είχε θέσει.\nΜετά από 12 ώρες περίπου, είχε επιτέλους τελειώσει. Τοποθετώντας ξανά το αποκομμένο τμήμα του κρανίου στην θέση του το τύλιξε προσεχτικά όλο με γάζες. Ο Σεργκέι περιμένοντας να ξυπνήσει ο Ζακ από την νάρκωσή του, ζούσε με την αγωνία του αποτελέσματος. Ήταν η μεγάλη στιγμή που θα καθόριζε αν το πείραμα του θα είχε τα αναμενόμενα αποτελέσματα.\nΒλέποντάς τον να κουνάει αργά το κεφάλι του, ο Σεργκέι πετάχτηκε σαν ελατήριο από την θέση του. Τρέχοντας προς το μέρος του, άρχισε να ελέγχει τις μετρήσεις των οργάνων του Ζακ, μέσα από τα πολύπλοκα μηχανήματά του. Όλα φαινόντουσαν φυσιολογικά, έπρεπε απλά να περιμένει να ξεκινήσει να μιλάει ο Ζακ ώστε να δει αυτά που τον ενδιέφεραν περισσότερο από όλα.\n-Με ακούς Ζακ; τον ρώτησε με σιγανή φωνή ο Σεργκέι, μα δεν πήρε καμία απάντηση.\nΠαρατηρώντας τον προσεχτικά, είδε τον Ζακ να κάνει σπασμωδικές κινήσεις σαν να μην μπορούσε να ελέγξει τα μέλη του σώματός του. Αυτή ήταν μια πολύ ενδιαφέρουσα παρατήρηση, που ο Σεργκέι ήθελε να δει πως θα εξελισσόταν.\n-Ζακ είσαι μαζί μας; τον ρώτησε ξανά, αλλά αυτή την φορά ελαφρώς πιο δυνατά.\n-Ναι... άκουσε επιτέλους την εξασθενημένη φωνή του Ζακ.\n-Χαλάρωσε Ζακ, άφησε το μυαλό σου να γεμίσει από εικόνες! τον καθοδήγησε ο Σεργκέι θέλοντας να ξεκινήσει να βάζει σε μια σειρά το υποκείμενο του.\nΜέσα από μια μικρή στιγμή ηρεμίας, είδε τον Ζακ να χαμογελά κουνώντας τα χέρια του αδιόριστα δεξιά και αριστερά. Ξαφνικά ανοίγοντας τα μάτια του απότομα, άρχισε να ουρλιάζει πανικόβλητος και αμέσως μετά λιποθύμησε. Ο Σεργκέι, τρέχοντας ξανά στα μηχανήματα του, έλεγξε αν όλα ήταν όπως έπρεπε. Βλέποντας κάποιες μετρήσεις του σώματος του Ζακ πολύ χαμηλές, του χορήγησε αμέσως μια μεγάλη δόση αδρεναλίνης ώστε να τον επαναφέρει ξανά.\nΟυρλιάζοντας από φρικτούς πόνους ο Ζακ, άρχισε να χτυπιέται ολόκληρος ανοιγοκλείνοντας τα μάτια του σαν τρελός λες και είχε βραχυκυκλώσει ο εγκέφαλος του. Τρέχοντας σάλια από το στόμα του άρχισε να κουνιέται σαν αυτιστικός μπρος πίσω, έχοντας τα μάτια του καρφωμένα στο κενό. Και ξαφνικά σταμάτησε.\nΒλέποντάς τον ο Σεργκέι να πιάνει ελαφρώς τα γεννητικά του όργανα αλλά και το στήθος του, κατάλαβε ότι η πολυπόθητη στιγμή που περίμενε μόλις είχε ξεκινήσει. Παρατηρώντας τον πολύ προσεχτικά και κρατώντας σημειώσεις για τα πάντα, ο Σεργκέι περίμενε με ανυπομονησία την επόμενη του αντίδραση.\nΣταθεροποιώντας τα μάτια του πρώτα και ύστερα τα χέρια του, ο Ζακ κοιτούσε το περιβάλλον γύρω του σαν χαμένος.\n-Ποιο είναι το όνομα σου; τον ρώτησε ο Σεργκέι με περιέργεια.\nΚοιτώντας παραξενεμένος ο Ζακ, ανοιγόκλεισε για λίγο τα μάτια του και ύστερα απάντησε.\n-Ζακ... όχι... Μελίνα... Ζακ... δεν ξέρω... άκουσε να του απαντά φανερά μπερδεμένος.\nΚρατώντας σημειώσεις χαμογελώντας, ο Σεργκέι συνέχισε τις ερωτήσεις του.\n-Τι θυμάσαι....ΜΕΛΙΝΑ; του φώναξε τονίζοντας το όνομα που εκείνος ήθελε να του περάσει.\nΞαφνικά ο Ζακ άρχισε να λαχανιάζει σαν να έτρεχε πολύ ώρα, ενώ το στόμα του άρχισε να κάνει μερικά νευρικά ξεσπάσματα.\n-Είναι αυτός εκεί... μα είμαι εγώ ο ίδιος! ξεκίνησε να του λέει.\n-Χτυπάω τον εαυτό μου, τον βασανίζω... Ω θεέ μου! ΟΧΙ! ΟΧΙ! άρχισε να φωνάζει ο Ζακ κοιτώντας αόριστα γύρω του.\nΈντρομος έπιασε ξαφνικά τα γεννητικά του όργανα δείχνοντας ότι υπέφερε από τους πόνους. Κοιτώντας μια κάτω, μία τον Σεργκέι, είχε ένα απεγνωσμένο βλέμμα στα μάτια του το οποίο διψούσε για βοήθεια.\n-Γιατί μου το κάνω αυτό; ρώτησε κλαίγοντας και κοιτάζοντας κατάματα τον Σεργκέι.\n-Αυτό θα ήθελα να το μάθω και εγώ φίλε μου... του είπε έχοντας ένα χαμόγελο ευτυχίας στα χείλη του.\n-Αλλά μέχρι να βρεις την απάντηση, θα σε αφήσω να ζήσεις έχοντας τις αναμνήσεις που ΕΣΥ πρόσφερες στην Μελίνα!\nΟ Σεργκέι όλη αυτή την ώρα σημείωνε τα πάντα προσπαθώντας να μην ξεχάσει τίποτα από αυτά που έβλεπε. Τελειώνοντας κοίταξε τον Ζακ κατάματα και κλείνοντας το τετράδιο του είπε:\n-ΤΟ ΠΕΙΡΑΜΑ ΠΕΤΥΧΕ! Θύμα και θύτης έγιναν πλέον ένα.\nΔιαβάσατε την ένατη ιστορία της συλλογής, του Μάριου Καρακατσάνη, σε πρώτη δημοσίευση για το koukidaki. Απαγορεύεται αυστηρά η αντιγραφή και αναδημοσίευση μέρους ή του συνόλου της παρούσης ανάρτησης χωρίς την άδεια του συγγραφέα. Το φωτογραφικό υλικό που κοσμεί την ιστορία και το εξώφυλλο αυτής είναι αποκλειστικές επιλογές του Μάριου Καρακατσάνη.\nΑνώνυμος 03 Μαρτίου, 2014\nΑντίθετα με άλλες φορές, αυτή τη φορά δεν μπορούσα εύκολα να βρω τι να γράψω. Τα συναισθήματα είναι τόσο έντονα που κυριολεκτικά μου μπλόκαραν τις λέξεις μόλις το διάβασα. Μια ιστορία άγριου σαδισμού, διαστροφής και πόνου με εξαιρετικά ζωντανές εικόνες που αγγίζουν τα όρια της παράνοιας... και στο τέλος στέλνει το μήνυμα πως τίποτε δεν μένει ατιμώρητο σε καμιά ζωή και πως πολλές φορές το κακό ξεπληρώνεται με το ίδιο νόμισμα.... Μάριε ξεπέρασες τον εαυτό σου αυτή τη φορά!!! Ο,τι έγραψες μέχρι τώρα δημιουργεί ιδιαίτερα έντονα συναισθήματα, είτε θετικά, είτε αρνητικά....μέση οδός δεν υπάρχει. Ενα είναι σίγουρο, η γραφή σου δεν περνά απαρατήρητη....\nΠροσωπικά μου άρεσε η ιστορία του τέρατος μέσα στην άλλη ιστορία του άλλου τέρατος όπου το μικρότερο τέρας καταβροχθίζεται από ένα μεγαλύτερο τέρας βρίσκοντας το "δάσκαλό" του. 'Οσο για τις πιο σκληρές εικόνες της ιστορίας, είναι λογικό να δημιουργούν και εντονότερα συναισθήματα αποστροφής και φρίκης. Αλλά, αυτό δεν είναι και το ζητούμενο σε αυτό το είδος;\nUnknown 03 Μαρτίου, 2014\nΚαταρχάς σε ευχαριστώ Μαρία για τα καλά σου λόγια για άλλη μια φορά! Πράγματι είναι μια σκληρή ιστορία όπου περιγράφει άγριες σκηνές σαδισμού και ανθρώπινης διαστροφής. Όμως όπως πολύ σωστά γράφει και η Τζένη, αυτό είναι το ζητούμενο! Να μπει ο αναγνώστης βαθιά στην ψυχοσύνθεση του πρωταγωνιστή αλλά και του θύματος! Και φυσικά όπως κάνω πάντα σε ανάλογες ιστορίες στο τέλος πάντα αυτός που τα προκαλεί όλα αυτά, δεν ανταμείβετε απλά με το ίδιο νόμισμα αλλά πολύ χειρότερα! Έτσι ώστε να δικαιωθεί ο αναγνώστης!\nUnknown 02 Δεκεμβρίου, 2015\nφοβερη ιστορια απο την αρχη ως το τελος με πολυ αγωνια και ανατριχιλα......!!!!!!!!!!!!!!!!!!!!!!!!!


Γυναικείο παλτό καρό με γιακά και ζώνη\nΓυναικείο παλτό με γιακά και πέτο, κλείνει μπροστά με κουμπιά. Διαθέτει τσέπες μπροστά. Θα σε κρατήσει ζεστή και στιλάτη όλες τις ώρες! Έχει μήκος 103 εκ. Σύνθεση: 50% acrylic 50% cotton Το μοντέλο έχει ύψος 1,72 και διαστάσεις S S M L Στήθος 92 96 100 Περιφέρεια 100 104 108


Απόψεις | ΠΟΛΙΤΕΣ\nΔιασφάλιση της ελευθερίας των μέσων ενημέρωσης\nΤο ευρωπαϊκό δίκαιο πρέπει να προστατεύει την ελευθερία έκφρασης και την ελευθερία του Τύπου. Κατά τα τελευταία χρόνια, είδαμε ότι οι κυβερνήσεις πολλών κρατών-μελών της ΕΕ περιορίζουν την ελευθερία του Τύπου και ότι έχουν δολοφονηθεί ακόμη και δημοσιογράφοι σε αρκετά κράτη μέλη της ΕΕ. Θα είμαστε μια ισχυρή φωνή για την προστασία του δικαιώματος της ελευθερίας έκφρασης και της ελευθερίας του Τύπου στην Ευρώπη και διεθνώς.\nΝα σταματήσουν τα εμπόδια στην οδηγία της ΕΕ για την καταπολέμηση των διακρίσεων\nΤο 2008, η Ευρωπαϊκή Επιτροπή πρότεινε μια οδηγία για να σταματήσει η διάκριση εκτός του χώρου εργασίας με βάση την ηλικία, την αναπηρία, το σεξουαλικό προσανατολισμό ή τη θρησκεία. Δεδομένου ότι μια απόφαση απαιτεί ομοφωνία στο συμβούλιο, τα κράτη μέλη δεν έχουν καταφέρει να εγκρίνουν την οδηγία τα τελευταία 10 χρόνια. Θέλουμε οι εργασίες στο συμβούλιο να βρουν μια συμφωνία για την εντατικοποίηση, ώστε να βρεθεί τελικά μια λύση. Θέλουμε επίσης να ενισχύσουμε συγκεκριμένα την προστασία των δικαιωμάτων των ΛΟΑΤ (LGBT) ατόμων σε ολόκληρη την ΕΕ.\nΗ σεξουαλική και αναπαραγωγική υγεία ως δικαίωμα\nΕίναι σημαντικό να υποστηρίξουμε την πρόσβαση σε ασφαλείς αμβλώσεις και σεξουαλική και αναπαραγωγική υγεία τόσο στην αναπτυξιακή βοήθεια όσο και στην εξωτερική πολιτική καθώς και εσωτερικά στην ΕΕ. Δεν είναι λογικό η στρατηγική για την υγεία της ΕΕ να μην περιλαμβάνει τη σεξουαλική και αναπαραγωγική υγεία. Όταν επανεξεταστεί αυτή η στρατηγική, θέλουμε να συμπεριληφθεί έτσι ώστε όλοι, ανεξαρτήτως φύλου και σεξουαλικού προσανατολισμού, να έχουν πρόσβαση σε ίση υγειονομική περίθαλψη παντού στην ΕΕ.\nΈνα Ευρωπαϊκό FBI\nΤο οργανωμένο έγκλημα, όπως η τρομοκρατία, το ξέπλυμα χρημάτων, το λαθρεμπόριο ναρκωτικών, οι απάτες στο Διαδίκτυο και η εμπορία ανθρώπων δεν έχουν σύνορα και ως εκ τούτου οι μεμονωμένες χώρες αδυνατούν να αντιμετωπίσουν αυτά τα ζητήματα από μόνοι τους. Αυτά τα προβλήματα γίνονται επίσης εμφανή για τους ανθρώπους στην καθημερινή τους ζωή, όταν είναι θύματα κλοπής και εισβολών από εγκληματικά δίκτυα που λειτουργούν σε ολόκληρη την ΕΕ. Η υπάρχουσα συνεργασία με την Αστυνομία είναι πάρα πολύ αδύναμη και θα θέλαμε να αναπτύξουμε την Europol σε ένα Ευρωπαϊκό FBI. Αυτή η κοινή πολιτική δύναμη πρέπει να είναι λειτουργική, να μπορεί να διενεργεί έρευνες για εγκλήματα όταν εμπλέκονται πολλές χώρες. Τα πρώτα βήματα για έναν καλύτερο συντονισμό προς αυτήν την κατεύθυνση θα ήταν: α) να επιτραπεί στην Europol να ανοίξει τοπικές υπηρεσίες στα κράτη μέλη της ΕΕ & β) να απασχολεί τοπικά καταρτισμένους αστυνομικούς ενισχύοντας την αναλυτική ικανότητα της Europol.\nΈνα ισχυρό κοινό σύνορο με κοινή προστασία των συνόρων\nΠροκειμένου να ενισχυθεί η προστασία των συνόρων σε ολόκληρη την ΕΕ, έχει πρόσφατα εγκριθεί με αυξημένους πόρους η νέα υπηρεσία συνόρων και ακτοφυλακής και μαζί 10.000 νέα μέλη προσωπικού για την προστασία της Ένωσης. Θέλουμε να προχωρήσουμε ακόμη περισσότερο σχετικά με την προστασία των εξωτερικών συνόρων της ΕΕ, όπου θα πρέπει να αποτελεί αποκλειστική ευρωπαϊκή αρμοδιότητα και όχι μόνο μια δουλειά για τα κράτη μέλη που έχουν μεγάλα εξωτερικά σύνορα. Συνεπώς, η ευρωπαϊκή υπηρεσία συνόρων και ακτοφυλακής πρέπει να ενισχυθεί περαιτέρω και να αντικαταστήσει τους εθνικούς οργανισμούς ελέγχου των συνόρων.\nΒελτίωση της συνεργασίας στον τομέα της άμυνας\nΗ ΕΕ πρέπει να βελτιώσει τη συνεργασία της στον τομέα της ασφάλειας και της άμυνας. Μέσω κοινών αγορών υλικών και βελτιωμένου κοινού σχεδιασμού, θα ήταν δυνατό να είμαστε πιο αποτελεσματικοί και να μειώσουμε το κόστος στον τομέα της άμυνας, αυξάνοντας ταυτόχρονα τις ικανότητές μας. Ζητούμε περαιτέρω μέτρα, ιδίως όσον αφορά την άμυνα στον κυβερνοχώρο και τις ψηφιακές απειλές.\nΔώστε στην ΕΕ την εξουσία να καταπολεμήσει τις πυρκαγιές και τις πλημμύρες\nΌταν οι χώρες της ΕΕ πλήττονται από δασικές πυρκαγιές, πλημμύρες και άλλες σημαντικές καταστροφές, η ικανότητα της ΕΕ να συντονίζει τις επιχειρήσεις έχει μεγάλη σημασία. Το σημερινό σύστημα που βασίζεται σε εθελοντικές συνεισφορές εθνικών πόρων είναι ευάλωτο. Υποστηρίζουμε πλήρως τις εργασίες που διεξάγονται στο πλαίσιο του RescEU, γεγονός που θα σήμαινε ότι η ΕΕ θα αποκτήσει τους δικούς της κοινούς πόρους, οι οποίοι στη συνέχεια θα μπορέσουν να τοποθετηθούν σε όλη την Ένωση βοηθώντας σε καταστάσεις έκτακτης ανάγκης. Μιλάμε για πυροσβεστικά αεροσκάφη, αντλίες, καθώς και μέσα διάσωσης μειώνοντας το κόστος & παρέχοντας καλύτερη βοήθεια στα κράτη μέλη σε περιπτώσεις φυσικών καταστροφών.\nΣύγχρονος προϋπολογισμός της ΕΕ\nΟι συνεργασίες εντός της ΕΕ πρέπει να ενισχυθούν σε πολλαπλούς τομείς, κάτι που απαιτεί σημαντικές αλλαγές στις προτεραιότητες του σημερινού προϋπολογισμού της ΕΕ. Ο προϋπολογισμός θα πρέπει να επικεντρώνεται αποκλειστικά σε τομείς όπου υπάρχει σαφής προστιθέμενη αξία ευρωπαϊκής δράσης, όπως στους τομείς της έρευνας, της υποδομής, της μετανάστευσης, της καταπολέμησης του εγκλήματος, της εξωτερικής πολιτικής και της ανάπτυξης. Πρέπει να δοθεί προτεραιότητα και σε διαφορετικές χρηματοδοτήσεις που δεν αφορούν στους τομείς γεωργίας και στα περιφερειακά ταμεία.\nΕνίσχυση του Ευρωπαϊκού Κοινοβουλίου\nΤο Ευρωπαϊκό Κοινοβούλιο σήμερα στερείται του νομοθετικού δικαιώματος περιμένοντας τις προτάσεις της Επιτροπής. Στις περιπτώσεις που η Ευρωπαϊκή Επιτροπή αρνείται να υποβάλει νέες προτάσεις που οι νομοθέτες θέλουν να δουν, το Ευρωπαϊκό Κοινοβούλιο πρέπει να έχει τη δυνατότητα να εκδώσει μόνο του νέες προτάσεις που θα αποφασιστούν μαζί με τα κράτη μέλη στο Συμβούλιο. Θέλουμε επίσης να ενισχύσουμε το δικαίωμα του Ευρωπαϊκού Κοινοβουλίου να καλεί μεμονωμένους ανθρώπους σε ακροάσεις στο κοινοβούλιο, όταν ειδικές περιπτώσεις απαιτούν από το Ευρωπαϊκό Κοινοβούλιο τη σύσταση ειδικής εξεταστικής επιτροπής.\nΣαφείς εντολές και διαφάνεια στο Συμβούλιο\nΠολύ συχνά, οι κυβερνήσεις δηλώνουν διαφορετικά πράγματα όταν διαπραγματεύονται στις Βρυξέλλες και διαφορετικά όταν επιστρέφουν στη χώρα τους. Με αυτόν τον τρόπο, ο κανονιστικός έλεγχος είναι δύσκολο να επιτευχθεί. Όλες οι κυβερνήσεις της ΕΕ πρέπει να έχουν σαφείς εντολές από τα εθνικά τους κοινοβούλια πριν από τη διαπραγμάτευση στο Συμβούλιο και αυτές οι αναιρέσεις πρέπει να είναι ανοιχτές και διαφανείς όταν το συμβούλιο συζητά τη νομοθεσία της ΕΕ.\nΜια κλιματική πολιτική με σαφείς στόχους\nΗ συμφωνία των Παρισίων είναι η προφανής αφετηρία για τους κλιματικούς στόχους μας, μαζί με τους παγκόσμιους στόχους που έχουμε για αειφόρο ανάπτυξη. Μέχρι το 2050, η ΕΕ πρέπει να έχει επιτύχει μια κατάσταση, όπου δε θα υπάρχουν καθόλου εκπομπές αερίων θερμοκηπίου.\nΩς ενδιάμεσος στόχος μέχρι το 2030, η ΕΕ θα πρέπει να μειώσει τις εκπομπές αερίων του θερμοκηπίου κατά τουλάχιστον 55% σε σχέση με τα επίπεδα του 1990. Βέβαια, δεν είναι βέβαιο ότι ακόμη και αυτή η μείωση των εκπομπών είναι επαρκής και θα πρέπει να είμαστε έτοιμοι να ενισχύσουμε περαιτέρω αυτόν τον στόχο τα επόμενα χρόνια.\nΚαθαρός αέρας για όλους\nΚάθε χρόνο, στην Ευρώπη, 400.000 άνθρωποι πεθαίνουν πρόωρα λόγω ατμοσφαιρικής ρύπανσης. Η συμμόρφωση με τα πρότυπα ποιότητας της ατμόσφαιρας της ΕΕ σε ολόκληρη την ΕΕ είναι ζωτικής σημασίας για τη μείωση των θανάτων και για την εξασφάλιση ότι οι άνθρωποι στις πόλεις μας έχουν καθαρό αέρα για να αναπνεύσουν. Πρέπει να δοθεί μεγαλύτερη δυνατότητα στην Επιτροπή να επιβάλει κυρώσεις στα κράτη-μέλη που δεν πληρούν τα σημερινά πρότυπα ποιότητας του αέρα.\nΕλεύθερη διακίνηση ιδεών μέσω του διαδικτύου\nΠρέπει να αναδιαμορφωθούν οι νομοθετικές προβλέψεις σχετικά με την προστασία των πνευματικών δικαιωμάτων. Η ψήφιση του αρ 13 όπου υποχρεώνει τις πλατφόρμες να χρησιμοποιούν αυστηρά φίλτρα ή προσωπική ταυτοποίηση για τα uploads ή τις μεταφορτώσεις των χρηστών στο διαδίκτυο και παράλληλα ορίζει τους εκδότες ως υπεύθυνους για τυχόν παραβίαση αλλά και εκμετάλλευση αυτών αποκλείοντας αυτό το προνόμιο από τους απλούς χρήστες, videogamers, streamers περιορίζει την ελεύθερη διακίνηση ιδεών. Η ΕΕ πρέπει να τροποποιήσει το αρ. 13 δεδομένου ότι με την ψήφισή του δέχτηκε ότι ένα λογισμικό (φίλτρα περιεχομένου) μπορεί να αντιληφθεί το σατυρικό στοιχείο που βρίσκεται στα ιδιαίτερα δημοφιλή διαδικτυακά μιμίδια (memes) ή σε αρχεία GIF, πράγμα αδιανόητο.\nΗ κυκλική οικονομία πρέπει να γίνει πραγματικότητα σε ολόκληρη την Ευρώπη\nΗ Ευρώπη πρέπει να αναλάβει ηγετικό ρόλο στην προώθηση μιας πολιτικής, όπου τα απόβλητα θεωρούνται ως πρώτη ύλη και όπου βελτιώνουμε την ανακύκλωση και την επαναχρησιμοποίηση υλικών. Η ΕΕ πρέπει να καταστήσει αυστηρότερες τις απαιτήσεις για τη διαχείριση των αποβλήτων των κρατών-μελών ώστε να οδηγήσουν τις εξελίξεις προς τη σωστή κατεύθυνση. Αν και μια μακροπρόθεσμη λύση πρέπει να βασίζεται σε όλες τις χώρες που αναπτύσσουν λειτουργικά συστήματα ανακύκλωσης και διαχείρισης αποβλήτων, θέλουμε επίσης να διευκολύνουμε τη μεταφορά των αποβλήτων μεταξύ των κρατών μελών της ΕΕ. Θα πρέπει να είναι εύκολο για τα άτομα να ανακυκλώνουν τα απόβλητά τους ανεξάρτητα από το πού βρίσκονται στην Ευρώπη.\nΕνισχυμένα μέτρα κατά της αντοχής στα αντιβιοτικά\nΗ ανάπτυξη της αντοχής στα αντιβιοτικά αποτελεί σοβαρή απειλή και πρέπει να εργαστούμε στην ΕΕ και παγκοσμίως για την υπεύθυνη χρήση αντιβιοτικών, τόσο μεταξύ ανθρώπων όσο και ζώων. Τα αντιβιοτικά δεν πρέπει ποτέ να χρησιμοποιούνται σε ζώα χωρίς λόγο. Όταν τεθούν σε ισχύ οι νέοι αυστηρότεροι κανόνες της ΕΕ οι οποίοι διέπουν τη χρήση αντιβιοτικών στα ζώα και η αντιβιοτική αγωγή των κτηνιάτρων, θα πρέπει να ενισχυθεί και η εποπτεία για να εξασφαλιστεί η συμμόρφωση.\nΜειωμένες κανονιστικές επιβαρύνσεις για τις επιχειρήσεις\nΟι επιχειρήσεις δε θα πρέπει να αντιμετωπίζουν 28 διαφορετικούς κανονισμούς προκειμένου να είναι ανταγωνιστικές στην εσωτερική αγορά, αλλά δεν θα πρέπει επίσης να αντιμετωπίζουν υπερβολικά περίπλοκους κανόνες της ΕΕ. Η ΕΕ πρέπει να προσπαθήσει να εξαλείψει τα εμπόδια στο εμπόριο και να μειώσει τις ρυθμιστικές επιβαρύνσεις. Θέλουμε να δούμε μια αυξημένη υποστήριξη στο πρόγραμμα Refit, το οποίο αποτελεί ένα από τα βασικά εργαλείο της Επιτροπής ώστε να απλουστευτούν οι κανονισμοί στην ΕΕ.\nΟι δεξιότητες και οι ικανότητες πρέπει να αναγνωρίζονται σε ολόκληρη την ΕΕ\nΓια όσους εργάζονται σε ένα επάγγελμα που απαιτεί πιστοποίηση ή πτυχίο, μπορεί μερικές φορές να είναι περίπλοκο στο να του επιτραπείη εργασία σε άλλη χώρα της ΕΕ. Αυτό συμβαίνει συχνά όταν τα κράτη-μέλη δεν αναγνωρίζουν τα πτυχία και τις πιστοποιήσεις των άλλων κρατών-μελών. Η ευρωπαϊκή επαγγελματική κάρτα που χρησιμοποιείται για την αναγνώριση των επαγγελματικών δεξιοτήτων πρέπει να καλύπτει περισσότερους τομείς και η αμοιβαία αναγνώριση των δεξιοτήτων και των πτυχίων θα πρέπει να ενισχυθεί, προκειμένου να διευκολυνθεί η εργασία σε άλλη χώρα της ΕΕ.\nΜια ισχυρή φωνή για το παγκόσμιο ελεύθερο εμπόριο\nΤη στιγμή που αυξάνεται η προστασία των εγχώριων προϊόντων, η ΕΕ θα πρέπει να παραμείνει ομόφωνη σχετικά με το ελεύθερο εμπόριο και να υποστηρίξει το καθεστώς διεθνούς εμπορίου που βασίζεται σε κανόνες. Σε έναν κόσμο που χαρακτηρίζεται από παγκόσμιες αλυσίδες εφοδιασμού και ψηφιοποίησης, χρειάζονται ελεύθερες ροές αγαθών, υπηρεσιών και δεδομένων - αλλά και κανόνες που επιτρέπουν στους ανθρώπους να κινούνται ελεύθερα. Η ΕΕ θα πρέπει να καταβάλει προσπάθειες για την άρση όλων των τύπων εμπορικών φραγμών, όπως οι δασμοί, οι μη επιτρεπόμενες επιδοτήσεις, τα τεχνικά εμπόδια στο εμπόριο, οι απαιτήσεις σχετικά με τον εντοπισμό και τις διακρίσεις για τις δημόσιες συμβάσεις.\nΑυστηρός έλεγχος των μεταρρυθμίσεων των χωρών της ΕΕ\nΓια να μπορέσει η Ευρώπη να βελτιώσει την ανταγωνιστικότητά της, τα κράτη-μέλη της ΕΕ πρέπει να συνεχίσουν να εργάζονται για νέες διαρθρωτικές οικονομικές μεταρρυθμίσεις. Πρέπει να οικοδομηθούν συστήματα βιώσιμης πρόνοιας, να βελτιωθούν τα εκπαιδευτικά συστήματα και να οριστούν κατώτατα όρια εισόδου στην αγορά εργασίας. Πρέπει να καταργηθούν οι επαχθείς κανονισμοί, ώστε να δημιουργηθούν νέες θέσεις εργασίας μέσω της καινοτομίας, της ψηφιοποίησης και του εμπορίου υπηρεσιών.\nΕυέλικτοι κανόνες για τη ψηφιακή οικονομία\nΗ δημιουργία ενός περιβάλλοντος στο οποίο μπορεί να αναπτυχθεί η οικονομία κοινής χρήσης, το ηλεκτρονικό εμπόριο και οι ψηφιακές υπηρεσίες, θα ωφελήσει τους ευρωπαίους καταναλωτές και είναι ζωτικής σημασίας για την απασχόληση και την ανάπτυξη. Θέλουμε να δούμε το ίδιο, ευέλικτο κανονιστικό πλαίσιο για τις ευθύνες της πλατφόρμας, το ηλεκτρονικό εμπόριο και την τεχνητή νοημοσύνη, ώστε να αποφύγουμε τη δημιουργία διαφορετικών κανόνων σε μια εντελώς διασυνοριακή αγορά. Πρέπει να αποφευχθεί η υπερβολή στις ρυθμίσεις που θα εμποδίσει την καινοτομία.\nΜια ισχυρή υπεράσπιση των θεμελιωδών δικαιωμάτων\nΠολλές χώρες της ΕΕ σήμερα παραβιάζουν συστηματικά το κράτος δικαίου και τα θεμελιώδη δικαιώματα των πολιτών. Ταυτόχρονα, η ΕΕ δε διαθέτει αποτελεσματικούς μηχανισμούς για να αποτρέψει αυτό που συμβαίνει. Θέλουμε η Επιτροπή της ΕΕ να υποβάλλει ετησίως εκθέσεις σχετικά με το σεβασμό του κράτους δικαίου και των θεμελιωδών δικαιωμάτων των πολιτών σε κάθε κράτος μέλος. Προκειμένου να διασφαλιστεί ότι η διαδικασία δεν είναι πολιτικοποιημένη, είναι σημαντικό να βασίζεται σε αντικειμενικά κριτήρια και μεθόδους. Πρέπει να ληφθούν μέτρα κατά των παραβιάσεων των θεμελιωδών αξιών της Ένωσης, με αποτέλεσμα την επιβολή οικονομικών κυρώσεων μετά από διαδικασία στο Ευρωπαϊκό Δικαστήριο. Η Επιτροπή θα κάνει πλήρη χρήση των υποχρεώσεων που απορρέουν από τη συνθήκη βάσει του άρθρου 7 και θα προτείνει την ανάκληση του δικαιώματος ψήφου στο συμβούλιο για τα κράτη μέλη που παραβιάζουν προφανώς τις θεμελιώδεις αξίες της Ένωσης.\nΕυρωπαϊκά κέντρα αριστείας για έρευνα\nΘέλουμε να καταστήσουμε δυνατή, σε ευρωπαϊκό επίπεδο, την παροχή μιας μακροπρόθεσμης υποστήριξης για την έρευνα αιχμής. Μέσω στοχοθετημένης υποστήριξης, θέλουμε να καταστεί δυνατή η πρόσληψη κορυφαίων ερευνητών παγκοσμίως, στους οποίους θα δοθούν οι καλύτερες δυνατές συνθήκες εργασίας. Αυτά τα κέντρα αριστείας πρέπει να αποτελέσουν κόμβους συνεργασίας μεταξύ κορυφαίων πανεπιστημίων στις ίδιες περιοχές, εντός και εκτός της ΕΕ.\nΝα διευκολυνθεί η υποβολή αιτήσεων για χρηματοδότηση από το ερευνητικό πρόγραμμα της ΕΕ\nΗ υποβολή αίτησης για κονδύλια από το ερευνητικό πρόγραμμα της ΕΕ είναι υπερβολικά περίπλοκο. Για να διασφαλιστεί ότι οι καλύτεροι ερευνητές και τα καλύτερα έργα θα χρηματοδοτηθούν, η διαδικασία υποβολής αιτήσεων πρέπει να απλοποιηθεί. Το Ευρωπαϊκό Κοινοβούλιο έχει ήδη προτείνει πολλές απλουστεύσεις που δεν έχουν ακόμη εφαρμοστεί. Είναι πλέον καιρός να τα ενσωματώσουμε στο επόμενο ερευνητικό πρόγραμμα.\nΈνα κανονιστικό πλαίσιο για τον υπολογισμό μιας βάσης φορολογίας εταιρειών στην ΕΕ\nΠροκειμένου να διευκολυνθεί η διασυνοριακή επιχειρηματικότητα στην ΕΕ και να εξουδετερωθεί ο προηγμένος φορολογικός σχεδιασμός, οι εταιρείες που λειτουργούν σε πολλά κράτη-μέλη πρέπει να ακολουθήσουν ένα σύνολο κανόνων για τον υπολογισμό των κερδών που πρέπει να φορολογηθούν. Θέλουμε να εγκριθεί το συντομότερο δυνατόν η πρόταση για μια κοινή φορολογική βάση για τις εταιρείες για τις διασυνοριακές επιχειρήσεις (CCCTB)\nΑπευθείας υποστήριξη στις περιφέρειες και την κοινωνία των πολιτών\nΣήμερα, η στήριξη μέσω των διαφόρων ταμείων της ΕΕ διοχετεύεται στα κράτη-μέλη σε εθνικό επίπεδο, τα οποία με τη σειρά τους είναι υπεύθυνα για την υλοποίηση των σχεδίων. Είμαστε της άποψης ότι αυτές οι επιδοτήσεις πρέπει να καταβάλλονται απευθείας σε περιφερειακό ή τοπικό επίπεδο. Για παράδειγμα, θα πρέπει να είναι δυνατή η άμεση καταβολή της στήριξης σε οργανώσεις που δραστηριοποιούνται στην κοινωνία των πολιτών και λειτουργούν σύμφωνα με τους στόχους των ταμείων.\nΕυρωπαϊκό κέντρο ειδικών για τις σπάνιες ασθένειες\nΓια τα άτομα με σπάνιες ασθένειες, η ΕΕ μπορεί να κάνει μεγάλη διαφορά. Απαιτείται εμπειρία για προηγμένες και ασυνήθιστες θεραπείες που κανένας ειδικός δε μπορεί ετησίως να φέρει εις πέρας μόνος του. Ως εκ τούτου, η ΕΕ θα πρέπει να εισαγάγει ευρωπαϊκά εξειδικευμένα κέντρα για σπάνιες ασθένειες και ασυνήθιστες και προηγμένες θεραπείες για ασθενείς από όλα τα κράτη-μέλη της ΕΕ, ανεξάρτητα από το πού άρρωστησαν.\nΜια κοινή ευρωπαϊκή πολιτική ασύλου όπου μοιραζόμαστε τις ευθύνες\nΤο δικαίωμα αίτησης ασύλου αποτελεί κεντρικό μέρος της σύμβασης της Γενεύης που έχει συμφωνήσει να ακολουθήσει κάθε κράτος-μέλος της ΕΕ. Υπάρχει μια έτοιμη πρόταση να μεταρρυθμιστεί ο κανονισμός του Δουβλίνου, με σκοπό τη δημιουργία ενός συστήματος, όπου όλα τα κράτη-μέλη θα μοιράζονται την ευθύνη για όσους αιτούνται άσυλο για προστασία εντός της ΕΕ. Είναι ζωτικής σημασίας να εγκριθεί επειγόντως ένα τέτοιο σύστημα από τις κυβερνήσεις των κρατών-μελών της ΕΕ. Οι χώρες που θα αναλάβουν τις ευθύνες τους θα πρέπει να υποστηρίζονται οικονομικά και πρακτικά, αλλά όσες αρνούνται να αναλάβουν το τμήμα ευθύνης που τους αναλογεί, θα πρέπει να τους μειώνεται η χρηματοδότησή από την ΕΕ.\nΜια ισχυρή υποστήριξη σε άτομα κοντά σε ζώνες συγκρούσεων\nΠρέπει να αυξηθεί η ανθρωπιστική υποστήριξη προς τους πρόσφυγες, τις χώρες που βρίσκονται κοντά σε ζώνες συγκρούσεων και τις ΜΚΟ που δραστηριοποιούνται στις ζώνες των συγκρούσεων και γύρω από αυτές. Η συνεργασία με τις γειτονικές χώρες προς την ΕΕ είναι επίσης απαραίτητη προκειμένου να σταματήσει ο θάνατος στη Μεσόγειο Θάλασσα και να σταματήσει η εκμετάλλευση εκείνων που εγκατέλειψαν τις χώρες καταγωγής τους για να βρουν ένα καλύτερο μέλλον.\nΚαλύτερες επιστροφές για εκείνους που δεν έχουν δικαίωμα προστασίας\nΠροκειμένου να διασφαλιστεί το δικαίωμα ασύλου και να δημιουργηθεί ένα λειτουργικό σύστημα ασύλου, όσοι δεν έχουν δικαίωμα σε διεθνή προστασία πρέπει να επιστρέφουν στις χώρες καταγωγής τους. Η ΕΕ μπορεί να συμβάλει στην καλύτερη λειτουργία των διαδικασιών επιστροφών με τη διαπραγμάτευση κοινών συμφωνιών επιστροφής με χώρες εκτός της ΕΕ. Πρέπει να αυξηθούν τα κίνητρα για χώρες εκτός ΕΕ ώστε να δέχονται πίσω τους τους πολίτες τους, για παράδειγμα μέσω της εισαγωγής όρων μεταξύ αναπτυξιακής βοήθειας της ΕΕ και λειτουργικών επιστροφών.\nΜια ισχυρή εξωτερική πολιτική της ΕΕ που βασίζεται σε αξίες\nΠολλές από τις μελλοντικές παγκόσμιες προκλήσεις θα αφορούν τις αξίες μας. Η ΕΕ έχει μια μοναδική ευκαιρία να επηρεάσει τα κράτη-μέλη μέσω της διπλωματίας, των συμφωνιών ελεύθερου εμπορίου, της αναπτυξιακής βοήθειας και, για ορισμένες χώρες, ακόμη και της προσχώρησης στην ΕΕ. Οι κοινές μας αξίες πρέπει να προβάλλονται σε όλες τις εξωτερικές μας σχέσεις. Οι πόροι για την υπηρεσία εξωτερικής δράσης της ΕΕ πρέπει να αυξηθούν & η ΕΕ πρέπει να αντιπροσωπεύει συχνότερα όλα τα κράτη-μέλη σε διεθνείς οργανισμούς, όπως το Συμβούλιο Ασφαλείας του ΟΗΕ, το WHO ή την παγκόσμια τράπεζα.\nΈνα μέλλον χωρίς πλαστικό που δε μπορεί να ανακυκλωθεί\nΘέλουμε να δούμε ένα δεσμευτικό στόχο ότι όλα τα πλαστικά στην ΕΕ πρέπει να είναι ανακυκλώσιμα έως το 2030. Υποστηρίζουμε την απαγόρευση ορισμένων αναλώσιμων προϊόντων μη ανακυκλώσιμου πλαστικού και θέλουμε να δούμε ένα επιπλέον κόστος σε πλαστικά που δεν ανακυκλώνονται. Αυτό θα ωθήσει τις χώρες της ΕΕ να αυξήσουν το ρυθμό ανακύκλωσης. Θέλουμε επίσης να εισαγάγουμε ένα κοινό σύστημα με οικονομικά κίνητρα για τους καταναλωτές να ανακυκλώνουν πλαστικά μπουκάλια και δοχεία αλουμινίου στην ΕΕ και σαφέστερους κανόνες στην εσωτερική αγορά βάσει των οποίων ο σχεδιασμός των συσκευασιών θα λαμβάνει υπόψη τους περιβαντολλογικούς κανόνες.


Αιφνίδια εμπλοκή διαπιστώθηκε με την κλήρωση των μελών του Δικαστικού Συμβουλίου για την υπόθεση του Γ. Παπακωνσταντίνου σχετικά με την λίστα Λαγκάρντ.\nΔεν θα προσέλθουν στην Προκαταρκτική Επιτροπή της Βουλής για την λίστα Λαγκάρντ οι εξαδέλφες του Γ. Παπακωνσταντίνου, οι οποίες επρόκειτο να καταθέσουν στο απόγευμα.\nΤην Τετάρτη καταθέτουν στους εισαγγελείς οι συγγενείς του Παπακωνσταντίνου\nΕξηγήσεις, ως ύποπτοι για τη διάπραξη κακουργηματικών αδικημάτων, θα δώσουν την Τετάρτη ενώπιον των οικονομικών εισαγγελέων τα τρία συγγενικά πρόσωπα του πρώην υπουργού Γιώργου Παπακωνσταντίνου, τα ονόματα των οποίων εμφανίζονται στην πρωτότυπη λίστα Λαγκάρντ ως δικαιούχοι λογαριασμών στην τράπεζα HSBC στην Ελβετία.\n«Ενδείξεις ενοχής» του Παπακωνσταντίνου


Carnival Warm Up Party: Χθες τα…σπάσαμε! ( photo & video)\nΗ ακύρωση του Θαλασσινού Καρναβαλιού είναι γεγονός. Παρόλα αυτά οι Αποκριές παραμένουν κι εμείς είμαστε έτοιμοι να τις ζήσουμε.\nΦαίνεται πως το χθεσινό Σαββατόβραδο όλη η Χαλκίδα αποφάσισε να επισκεφθεί το αγαπημένο μας Code Club το οποίο γιόρτασε τις Αποκριές με ένα μοναδικό party.\nΤο Carnival Warm Up Party, στο Code Club κατάφερε να “κερδίσει” τους Χαλκιδέους και να τα “σπάσουν” μέχρι το πρωί! Πάμε να δούμε τα highlights από την χθεσινή βράδια.\nΤο Code Club αποφάσισε να μοιραστεί μαζί μας μερικά από τα αγαπημένα του αποσπάσματα από την χθεσινή βραδιά. Εμείς αποφασίσαμε να προσθέσουμε στο σημερινό άρθρο τα αγαπημένα μας. Παρόλα αυτά, αν θέλεις να μένεις ενημερωμένος και να βλέπεις τι…παίζει στο Code Club ακολούθησε το στο Instagram ΕΔΩ\nΦαίνεται πως το διασκεδάσατε πολύ!\nΛατρεύουμε τις Απόκριες!\nΚι ακόμη δεν αρχίσαμε!\nΚαι ο Βασίλης το…κούνησε εχθές σε λαϊκούς, παραδοσιακούς και pop ρυθμούς! Μουσική που αγγίζει όλα τα γούστα και φαίνεται πως οι Χαλκιδέοι την…γουστάρουν πολύ!\nΚαι ο Βαγγέλης πέρασε όμορφες στιγμές στο Code Club εχθές και φαίνεται πως το διασκέδασε πολύ αφού τα insta stories του, ήταν πολλά. Εμείς διαλέξαμε το…αγαπημένο μας και θα το μοιραστούμε παρακάτω μαζί σας:\nΟ Δημήτρης δε θα μπορούσε να λείπει από το χθεσινό Αποκριάτικο party! Αυτός και οι φίλοι του…ξέρουν να ζουν και να διασκεδάζουν!\nΠόσες αμαρτίες εχθές στο Code βρε παιδιά; Και η Εύη φαίνεται πως…αμάρτησε και δεν θα μπορούσε να μην το μοιραστεί μαζί μας.\nΑπόκριες χωρίς την Λένα Ζευγαρά…δεν είναι Απόκριες!\nΟ Γιάννης φαίνεται πως το διασκέδασε πολύ το χθεσινό και αυτό…φάνηκε στα insta stories του.\nΣε Αποκριάτικους ρυθμούς με το…μακαρένα κουνήθηκε χθες η Δέσποινα με την παρέα της κι εμείς την χαρήκαμε πολύ!\nΔέσποινα το Code Club σε…περιμένει ξανά!\nΜην χάσετε τα άλλα δυο αποκριάτικα party στο Code Club! Καλές Αποκριές και καλή διασκέδαση σε όλους και όλες!\nTAGS chalkida, Code Club, Αποκριά, αποκριάτικο party, Καρναβάλι


Πάτρα: Επεισόδιο μεταξύ μαθητών κοντά σε ΕΠΑΛ - Παρενέβη η αστυνομία - 01.10.2021, Sputnik Ελλάδα\nΤην παρέμβαση της αστυνομίας προκάλεσε επεισόδιο που ξέσπασε μεταξύ μαθητών κοντά σε υπό κατάληψη ΕΠΑΛ της Πάτρας. 01.10.2021, Sputnik Ελλάδα\nΑναστάτωση προκλήθηκε κοντά στο 2ο ΕΠΑΛ Πάτρας, στο τέρμα της Αγίας Σοφίας, σήμερα (01/10) το πρωί, μετά από επεισόδιο που σημειώθηκε ανάμεσα σε δύο μαθητές. Σύμφωνα με τις πληροφορίες του pelop.gr, δύο μαθητές πιάστηκαν στα χέρια, με το περιστατικό να προκαλεί την παρέμβαση της αστυνομίας, η οποία και σήμανε το τέλος της έντασης. Πάντως, ο Σύλλογος Διδασκόντων του σχολείου διαψεύδει ότι το σημερινό συμβάν σημειώθηκε εντός του χώρου του σχολείου, όπως γράφει το ίδιο μέσο.Αυτό, μετά τα πρόσφατα επεισόδια στο ΕΠΑΛ Σταυρούπολης, αλλά και ενώ ένταση ξέσπασε από χθες και στο 1ο ΕΠΑΛ Ευόσμου, στη Θεσσαλονίκη. Αναφορικά με το ΕΠΑΛ Ευόσμου, η κατάληψη συνεχίζεται για δεύτερη ημέρα, ενώ τελευταίες πληροφορίες κάνουν λόγο για ρίψη πετρών και κροτίδων από ομάδα νεαρών που βρίσκεται εντός του σχολείου.\nεπεισόδια, μαθητές, πελοπόννησος, επαλ\n11:20 01.10.2021 (Ανανεώθηκε: 15:21 01.10.2021)\nΤην παρέμβαση της αστυνομίας προκάλεσε επεισόδιο που ξέσπασε μεταξύ μαθητών κοντά σε υπό κατάληψη ΕΠΑΛ της Πάτρας.\nΑναστάτωση προκλήθηκε κοντά στο 2ο ΕΠΑΛ Πάτρας, στο τέρμα της Αγίας Σοφίας, σήμερα (01/10) το πρωί, μετά από επεισόδιο που σημειώθηκε ανάμεσα σε δύο μαθητές.\nΣύμφωνα με τις πληροφορίες του pelop.gr, δύο μαθητές πιάστηκαν στα χέρια, με το περιστατικό να προκαλεί την παρέμβαση της αστυνομίας, η οποία και σήμανε το τέλος της έντασης.\nΠάντως, ο Σύλλογος Διδασκόντων του σχολείου διαψεύδει ότι το σημερινό συμβάν σημειώθηκε εντός του χώρου του σχολείου, όπως γράφει το ίδιο μέσο.\n«Το σημερινό επεισόδιο έλαβε χώρα εκτός του σχολικού συγκροτήματος μεταξύ εξωσχολικών ατόμων. Διευκρινίζεται ότι στο περιστατικό δεν υπήρξε εμπλοκή των μαθητών του 2ου ΕΠΑΛ Πάτρας» αναφέρεται συγκεκριμένα.\nΑυτό, μετά τα πρόσφατα επεισόδια στο ΕΠΑΛ Σταυρούπολης, αλλά και ενώ ένταση ξέσπασε από χθες και στο 1ο ΕΠΑΛ Ευόσμου, στη Θεσσαλονίκη.\n1 Οκτωβρίου, 08:56\nΑναφορικά με το ΕΠΑΛ Ευόσμου, η κατάληψη συνεχίζεται για δεύτερη ημέρα, ενώ τελευταίες πληροφορίες κάνουν λόγο για ρίψη πετρών και κροτίδων από ομάδα νεαρών που βρίσκεται εντός του σχολείου.


Σχολικό διάβασμα – 4ο Δημοτικό Σχολειό Μουδανιών\nΑΡΧΕΙΟ Επιλέξτε μήνα Φεβρουάριος 2020 Ιανουάριος 2020 Δεκέμβριος 2019 Νοέμβριος 2019 Σεπτέμβριος 2019 Μάιος 2019 Απρίλιος 2019 Φεβρουάριος 2019 Ιανουάριος 2019 Δεκέμβριος 2018 Νοέμβριος 2018 Οκτώβριος 2018 Σεπτέμβριος 2018 Μάιος 2018 Μάρτιος 2018 Φεβρουάριος 2018 Δεκέμβριος 2017 Οκτώβριος 2017 Μάιος 2017 Φεβρουάριος 2017 Ιανουάριος 2017 Οκτώβριος 2016 Σεπτέμβριος 2016 Ιούνιος 2016 Απρίλιος 2016 Μάρτιος 2016 Ιανουάριος 2016 Δεκέμβριος 2015 Νοέμβριος 2015 Οκτώβριος 2015 Σεπτέμβριος 2015 Ιούλιος 2015 Απρίλιος 2015 Φεβρουάριος 2015 Δεκέμβριος 2014 Σεπτέμβριος 2014 Ιούλιος 2014 Ιούνιος 2014 Απρίλιος 2014 Μάρτιος 2014 Φεβρουάριος 2014 Ιανουάριος 2014 Δεκέμβριος 2013 Νοέμβριος 2013 Σεπτέμβριος 2013 Ιούνιος 2013 Μάιος 2013 Απρίλιος 2013 Μάρτιος 2013 Φεβρουάριος 2013 Ιανουάριος 2013 Δεκέμβριος 2012 Νοέμβριος 2012 Ιούνιος 2012 Μάιος 2012 Απρίλιος 2012 Ιανουάριος 2012\nΧριστουγεννιάτικη γιορτή στην πλατεία\nΟι Αλκυονίδες μέρες….\nBy Εύη Παλαιολόγου in Γονείς\nτης Μαρίας Θεοφίλου, Σχολική Ψυχολόγος Αναδημοσίευση:http://www.paidiatros.com/advertise-on-paidiatros.com\nΝέα χρονιά….Νέα αρχή!!!! Γιατί όχι;\nΔιαβάστε το παρακάτω άρθρο και ίσως να διαμορφώσετε μια καλύτερη σχέση διαβάσματος για το παιδί σας.\nΣυχνά το διάβασμα αποτελεί τις πιο συχνές αιτίες διένεξης ανάμεσα σε γονείς και παιδιά. Υπάρχουν βέβαια και παιδιά που μελετούν πρόθυμα τα μαθήματά τους, οπότε σ? αυτή την περίπτωση τα πράγματα είναι αρκετά εύκολα για τους γονείς.\nΤο πρώτο πράγμα που μπορούν να κάνουν οι γονείς είναι να μάθουν στα παιδιά τους πώς να οργανώνουν το διάβασμά τους. Οργάνωση όμως δεν σημαίνει μόνο πίνακες με χρονοδιαγράμματα. Όλη η οικογένεια χρειάζεται να μπει σ? ένα σχετικό πρόγραμμα. Να υπάρχει, για παράδειγμα, συγκεκριμένη ώρα φαγητού και τα υπόλοιπα μέλη να σέβονται τις ώρες που το παιδί διαβάζει αφήνοντάς το ανενόχλητο. Για να το επιτύχουμε αυτό χρειάζεται να ορίσουμε έναν σταθερό χώρο διαβάσματος. Το δωμάτιο του παιδιού και συγκεκριμένα το γραφείο του είναι ο ιδανικός χώρος για τον σκοπό αυτό, καθώς εκεί μπορεί να απλώσει όλα τα βιβλία και τις σημειώσεις του και να κλείσει την πόρτα του περιορίζοντας έτσι τα ερεθίσματα που του αποσπούν την προσοχή. Αν πάλι παρατηρήσουμε ότι η προσοχή του διασπάται εύκολα, καλό είναι να τοποθετήσουμε το γραφείο του μακριά από το παράθυρο.\nΔεν μπορούμε, για παράδειγμα, να ζητάμε από ένα παιδί να ξεκινάει το διάβασμά του αμέσως μετά το μεσημεριανό φαγητό, πολύ αργά το βράδυ όταν είναι ήδη πολύ κουρασμένο ή την ώρα που προβάλλεται η αγαπημένη του εκπομπή στην τηλεόραση. Γι? αυτό λοιπόν, θα πρέπει από πριν να έχουμε συζητήσει μαζί του και να έχουμε συμφωνήσει σε μια σταθερή ώρα που όλοι θεωρούμε κατάλληλη για να ξεκινά το διάβασμά του. Σε ότι αφορά τώρα τη διάρκεια, η πολύωρη μελέτη δεν είναι απαραίτητα και πιο αποδοτική, καθώς δεν εξασφαλίζει τη συγκέντρωση.\nΟ βαθμός συγκέντρωσης ενισχύεται με συχνά και σύντομα διαλείμματα. Επίσης είναι σημαντικό, αμέσως μόλις το παιδί ολοκληρώνει το διάβασμά του, να ακολουθεί μια επιβράβευση (π.χ. να του επιτρέψουμε να παίξει με τους φίλους του ή με το αγαπημένο του παιχνίδι). Στην περίπτωση πάντως που περιμένει την τελευταία στιγμή για να κάνει τα μαθήματά του, καλό είναι να παραμείνουμε αμέτοχοι. Παράλληλα, μπορούμε να διδάξουμε στα παιδιά μας και κάποιες τεχνικές διαβάσματος, όπως π.χ. να μελετούν τα πιο δύσκολα ή βαρετά μαθήματα στην αρχή που είναι πιο ξεκούραστα, να αποφεύγουν την «παπαγαλία» και να κάνουν ανακεφαλαίωση. Μπορούμε να τους δείξουμε πώς να υπογραμμίζουν τα κύρια σημεία ενός κειμένου, να εντοπίζουν τις «λέξεις – κλειδιά» ή να γράφουν έναν δικό τους τίτλο δίπλα σε κάθε παράγραφο, ώστε να ενισχύουν έτσι την οπτική τους μνήμη και να συγκρατούν ευκολότερα τις πληροφορίες.\nΣυγχρόνως όμως, είναι αναγκαίο οι γονείς να καταλάβουν ότι τα παιδιά θα πρέπει προοδευτικά να μάθουν να οργανώνουν μόνα τους το διάβασμά τους, να είναι δηλαδή αυτόνομα. Δεν «διαβάζουμε» όλοι μαζί τα μαθήματα της επόμενης ημέρας! Θα πρέπει να ξεκαθαρίσουμε ότι το διάβασμα είναι ευθύνη του ίδιου του παιδιού, γιατί έτσι ενισχύουμε την αίσθηση της υπευθυνότητάς του. Αυτό βέβαια δεν σημαίνει ότι το αφήνουμε στη μοίρα του, αλλά ότι παρεμβαίνουμε μόνο όπου αυτό χρειάζεται, ανάλογα πάντα με την ηλικία του. Στην περίπτωση τώρα που το παιδί αρνείται επίμονα να διαβάσει, μπορούμε να το αφήσουμε μια φορά να πάει αδιάβαστο, ώστε να έρθει αντιμέτωπο με τις συνέπειες της αμέλειάς του. Μια τέτοια ενέργεια βέβαια προϋποθέτει ότι θα ενημερώσουμε τον δάσκαλο, εξηγώντας του τι κάναμε και γιατί. Γενικότερα άλλωστε, η καλή σχέση και η συνεργασία με τον δάσκαλο είναι πολύ σημαντική για την πρόοδο του παιδιού μας.\nΟ στόχος είναι να αγαπήσει το διάβασμα, γι? αυτό μπορούμε να του διδάξουμε μαθηματικά χρησιμοποιώντας τουβλάκια ή όσπρια, να παροτρύνουμε ένα μικρότερο παιδί να ζωγραφίσει κάτι με βάση αυτό που διάβασε στην ιστορία ή ένα μεγαλύτερο να δοκιμάσει μαζί μας ένα πείραμα που έμαθε στη φυσική ή στη χημεία. Τα παιδιά χρειάζεται να καταλαβαίνουν τη χρησιμότητα όσων διαβάζουν και μπορούμε να τα βοηθήσουμε σ? αυτό, δίνοντας τους απτά παραδείγματα από την καθημερινή ζωή για το πώς να χρησιμοποιούν όσα μαθαίνουν.\nΑποκριάτικο Πάρτυ ΣΓΚ\nΤο σχολείο μας έγινε «Κρίκος στην αλυσίδα της Αγάπης για τα παιδιά με καρκίνο»\nΧριστουγεννιάτικο Ζαχαροπλαστείο αγάπης!!!!\n© 2020 4ο Δημοτικό Σχολειό Μουδανιών.


ΕΛΛΑΣ ΑΙΩΝΙΟΝ, ΑΘΑΝΑΤΟΝ,ΑΔΕΣΜΕΥΤΟΝ ΠΝΕΥΜΑ: Καλύπτει τον Λοβέρδο η κυβέρνηση\nΚάλυψη ως προς την ουσία των δηλώσεων του Α. Λοβέρδου, με "αστερίσκους" όμως ως προς το ύφος που χρησιμοποίησε, παρέσχε ο κυβερνητικός εκπρόσωπος Ηλίας Μόσιαλος. Την ίδια ώρα, ο υπουργός Υγείας εμφανιζόταν αμετακίνητος στη θέση που διατύπωσε ότι "ένα εκατομμύριο δημόσιοι υπάλληλοι ταλαιπωρούν δέκα εκατομμύρια πολίτες".\nΣτη διάρκεια της άτυπης ενημέρωσης των πολιτικών συντακτών, ο κ. Μόσιαλος διευκρίνισε πως δεν υπάρχει ενδοκυβερνητική διαφωνία ως προς το πλαίσιο των δηλώσεων για την αντιπαραγωγικότητα του δημόσιου τομέα, που αποτελεί και κυβερνητική παραδοχή - όπως είπε. Πρόσθεσε, πάντως, ότι:\n"υπάρχουν άξιοι και παραγωγικοί υπάλληλοι, όμως, το παραγόμενο αποτέλεσμα δεν είναι το επιθυμητό".\nΩς προς το ύφος των δηλώσεων του κ. Λοβέρδου, παρατήρησε πως :\n"είναι αντιπροσωπευτικό αυτού που τις κάνει" και ότι δεν μπορεί να χαρακτηρίζει το σύνολο της κυβέρνησης. "Το ύφος" σημείωσε "είναι προσωπικό. Αν το σύνολο των δημοσίων υπαλλήλων ταλαιπωρεί το σύνολο του ελληνικού λαού, κατηγορηματικά απαντώ, όχι".\nΟ υπουργός Υγείας μιλώντας χθες στη Βουλή επέμεινε πάντως στις απόψεις του, λέγοντας:\n"Εγώ λέω τα πράγματα με το όνομά τους. Δεν φοβάμαι να πω αυτό που θέλω και οι χθεσινές μου παρεμβάσεις είναι η απόδειξη".\nΑντιδράσεις για τις δηλώσεις Λοβέρδου υπήρξαν στην κυβέρνηση, στην Κ.Ο και το κόμμα.\n"Εγώ δεν συμμερίζομαι αυτή την εκτίμηση. Υπάρχει πρόβλημα στη λειτουργία της δημόσιας διοίκησης, αλλά να το δούμε μέσα από τη λογική της συγκρότησης" τόνισε ο υπουργός Δικαιοσύνης Μ. Παπαϊωάννου μιλώντας στον BHMA FM.\n"Η δική μου προσέγγιση δεν θα ήταν αυτή.Το χειρότερο που έχεις να κάνεις είναι να τους βάλεις όλους μαζί στο ίδιο τσουβάλι, να δημιουργήσεις μια εικόνα κοινωνικού αυτοματισμού" δήλωσε ο κοινοβουλευτικός εκπρόσωπος του ΠΑΣΟΚ Χρ. Πρωτόπαπας στη ΝΕΤ.\nΑποστάσεις κράτησαν ακόμη οι υφυπουργοί Μ. Οθωνας, Π. Κουκουλόπουλος, οι βουλευτές Α. Μακρυπίδης, Δ. Λιντζέρης, Λ. Μίχος ενώ ο Απ. Κακλαμάνης μίλησε για "απαξία εκατοντάδων χιλιάδων ανθρώπων". Τάσεις "σχιζοφρένειας" στην κυβέρνηση διαπιστώνει η Αριστερή Πρωτοβουλία ΠΑΣΟΚ.\nΤέλος, οξύτατη ήταν η κριτική της ΑΔΕΔΥ, που έκανε λόγο για "παραλήρημα" και για "δημιουργία ψευδών εντυπώσεων".\nΣημείωσε ακόμη πως "ο ολισθηρός δρόμος της παραποίησης και ο υπερβάλλων ζήλος για να γίνει κάποιος αρεστός στην τρόικα οδηγεί σε πολιτικό κανιβαλισμό".\nΑνακοινώσεις αποδοκιμασίας εξέδωσαν ΚΚΕ, ΛΑΟΣ, ΣΥΡΙΖΑ. Ο Αλ. Τσίπρας κατηγόρησε τον υπουργό για ρατσισμό, ενώ ο Φ. Κουβέλης έκανε λόγο για "ανάθεμα".\nΑναρτήθηκε από ἡ Πελασγική στις 9:32 π.μ.